Darko Lazić se lagano budi iz kome: Pjevačev otac ekskluzivno potvrdio i otkrio u kakvom je stanju sada njegov sin (Foto) – Prva cenzura\nDarko Lazić se lagano budi iz vještačke kome, kako njegov otac objašnjava za ”Kurir”.\nNaime pjevačev otac Milan Lazić je kratko izjavio kako su doktori djelimično probudili Darka iz vještačke kome i da će on biti dobro. Porodica, vjerenica kao i kuma Andreana Čekić su iz bolnice KBC Zemun izašli raspoloženi nakon 15 minuta boravka. Nakon posjete su otišli i da se malo opuste u obližnjem kafiću, nakon što su im saopštene lijepe vijesti.\nIzvor je izjavio kako je prije dva dana smanjena terapija kako bi se pjevač postepeno probudio iz veštačke kome.\n”To sada znači da Darko sada može čuti ali ne može reagovati” rekao je izvor za ”Kurir”\nPjevač je prije par dana operisan, kada je izvađena slezina i o njemu se danonoćno brine najbolje osoblje i doktori. Darko je povrijedio jagodicu, slomio butnu kost, karlicu, devet rebara i njemu je također probušeno plućno krilo i bubrezi mu slabo rade.\nIzvor je također dodao kako je Darko preživjeo najgori period”


Rekviziti u dječijim parkovima ponovo oštećeni | 058.ba\nRadio Foča - 24. маја 2018.\t058.ba\nFOČA – Drugi put, u posljednjih šest mjeseci rekviziti za igru u dječijem parku u Donjem Polju su oštećeni. Krajem prošle godine šteta na rekvizitima je bila mnogo veća jer su oni bili uništeni petardama, te je park jedno vrijeme bio zatvoren, zbog sanacije sprava. Pored toga, oštećenja je bilo i u parkovima u naseljima Lazarevo i Brod na Drini. Nesavjesni pojedinci uskratili su najmlađima ljuljaške, klackalice i druge sprave za igranje.\nNačelnik Odjeljenja za inspekcije Gordan Drakul ističe da raniji apeli djeci i roditeljima da čuvaju javne površine koje su nam svima potrebne nije urodio plodom. „I ranije smo apelovali na stanovništvo da se ovakve situacije ne dešavaju, međutim to nije urodilo plodom. Mi još jednom apelujemo na djecu i omladinu da se ne odnose ovako prema rekvizitima za najmlađe, ali apelujemo i na roditelje da svojoj djeci skrenu pažnju kako da se odnose prema javnom dobru. Mišljenja smo da stariji osnovci prave štetu, iako dječiji parkovi služe svoj našoj djeci“.\nKomunalna policija radi na pronalasku onih koji su pričinili ovu materijalnu štetu, dodaje Drakul: „Mi ćemo učini sve da nađemo one koji su napravili štetu, te ih sankcionisati u saradnji sa policijom kako se ovakve stvari ne bi ponavljale“.\nPrema riječima Drakula Opština Foča trudi se da mališanima obezbijedi što više dječijih parkova i prostora za igru u šta ulaže određena finansijska sredstva, te dodaje da će rekviziti u najkraćem roku biti popravljeni. Drakul smatra da i roditelji zajedno sa djecom, ali i nadležnima treba da učestvuju u očuvanju prostora za najmlađe.


Vreme 1350 - Evropske integracije Srbije (16): Koliko kosta zivotna sredina -->\n<< VREME | BR 1350 | 17. NOVEMBAR 2016.\nRECIKLAŽNI OTPAD: Prljav posao\nEvropske integracije Srbije (16) >\nKoliko košta životna sredina\nPretposlednjeg dana oktobra širom sveta premijerno je prikazan dokumentarni film Leonarda Dikaprija Pre potopa (Before The Flood). Kroz scene snimane na najrazličitijim delovima sveta, od Grenlanda do Indonezije, prikazani su vizuelni dokazi poremećajâ u prirodi koji nanose bespovratnu štetu, menjajući klimatski balans planete i izazivajući nestanak mnogih vrsta. Prema podacima Svetskog fonda za zaštitu divljih životinja (World Wildlife Fund) predstavljenim u Indeksu žive planete (Living Planet Index, LPI), svetske populacije riba, ptica, sisara, vodozemaca i gmizavaca smanjile su se za 58 odsto u razdoblju od 1970. do 2012. godine, a u razdoblju od 1970. do 2020. godine mogli bismo da budemo svedoci smanjenja od dve trećine. Glavni krivac za ovakvo stanje je – čovek.\nDa li je kasno za promene, pitanje je na koje ne možemo da damo odgovor sa sigurnošću, ali možemo da se potrudimo da smanjimo negativan uticaj. Evropska unija (EU) nizom svojih politika pokušava da smanji štetu od zagađenja, koje je uzrok problema. Srbija je na svom putu ka članstvu u ovoj zajednici dužna da prihvati i implementira niz politika, a u pristupnim pregovorima one su najvećim delom obuhvaćene poglavljem 27 – Životna sredina. Zbog loše infrastrukture, nedostataka administrativnih kapaciteta i primene propisa, ovo poglavlje smatra se jednim od najskupljih i najzahtevnijih na putu Srbije ka članstvu u Evropskoj uniji. S obzirom na globalno stanje i odnos prema životnoj sredini, ono svakako jeste najskuplje, ne samo novčano.\nPARISKI SPORAZUM: U oblasti životne sredine i klimatskih promena, obuhvaćenoj pregovaračkim poglavljem 27 u pristupnim pregovorima sa EU, Srbija je postigla izvestan nivo pripremljenosti, navedeno je u Izveštaju o napretku Srbije za tekuću godinu koji je prošle nedelje dobijen od Evropske komisije. Prema ovom izveštaju, ostvaren je izvestan napredak u daljem usklađivanju politika i zakonodavstva sa pravnim tekovinama EU u oblasti otpada, zaštite prirode i klimatskih promena, a Srbija je poboljšala strateško planiranje i osnovala Zeleni fond, što su bile ključne preporuke u 2015. godini. Prva od preporuka za naredni period odnosi se na povećavanje administrativnih i finansijskih kapaciteta jačanjem monitoringa i izveštavanja koje sprovodi Agencija za zaštitu životne sredine. Na taj način trebalo bi da se obezbede adekvatna sredstva za novi instrument za finansiranje delovanja u oblasti životne sredine i da se poboljša međuinstitucionalna koordinacija na centralnom i lokalnom nivou. Drugo što Evropska komisija očekuje jeste da Srbija pojača napore u sprovođenju i izvršavanju, uključujući tu i zatvaranje deponija koje nisu u skladu sa pravnim propisima, ulaganje u razvrstavanje i reciklažu otpada, poboljšanje praćenja kvaliteta vazduha i postizanje napretka u upravljanju rečnim slivovima. Treća, ali podjednako važna preporuka glasi da Srbija treba što pre da ratifikuje Pariski sporazum o klimatskim promenama i počne sa njegovim sprovođenjem. Takođe, to bi trebalo da uključi i razvoj sveobuhvatne strategije za klimatske promene koja će biti u skladu sa Okvirom EU za period do 2030. za klimatsku i energetsku politiku i dobro integrisana u sve relevantne sektore.\nNeke od scena gorepomenutog dokumentarca snimane su na Svetskom klimatskom samitu u Parizu, kada se prisutnima obratio i Leonardo Dikaprio, zahtevajući hitno delovanje. Da podsetimo, prošlog decembra u Parizu više od 190 zemalja, uključujući i Srbiju, obavezalo se da će smanjivati emisije gasova staklene bašte, do nultog nivoa emisija u drugoj polovini ovog veka. Sporazum je stupio na snagu 4. novembra ove godine, dok je tri dana kasnije, 7. novembra, počela 22. konferencija UN o klimatskim promenama. Na dvonedeljnoj konferenciji, koja se ove godine održava u Marakešu, jednom od četiri "kraljevska grada" Maroka, biće reči o primeni Pariskog sporazuma, a očekuje se da konferencija doprinese formulisanju ključnih dokumenata za to. Do sada je 100 država ratifikovalo Sporazum iz Pariza. Srbija nije među njima. Za ispunjavanje ove preporuke do narednog izveštaja o napretku, Srbija ima više vremena jer će umesto godišnjeg, naredni izveštaj biti dvogodišnji i biće dobijen tek 2018. godine. U postizanju standarda iz ovog pregovaračkog poglavlja i usklađivanju sa propisima EU, jedna od najvećih prepreka je novac.\nPOGLAVLJE 27: Proces pristupanja EU u oblasti zaštite životne sredine odvija se kroz harmonizaciju propisa, izgradnju administrativnih kapaciteta i kapaciteta institucija u oblasti zaštite životne sredine, kao i kroz obezbeđivanje finansijskih resursa. Samim tim, ovo poglavlje je izuzetno zahtevno u finansijskom i administrativnom smislu, posebno u pogledu dobro opremljene i obučene sudske i upravne strukture. Za primenu i sprovođenje pravnih tekovina EU u oblasti životne sredine potrebna su znatna ulaganja, kao i snažna i dobro opremljena administracija na nacionalnom i lokalnom nivou. Politika borbe protiv klimatskih promena praćena je i unapređenjem standarda koji se odnose na rad industrije, posebno u sektorima koji predstavljaju značajan izvor zagađenja. Takođe, EU ima takozvanu politiku "20-20-20", o kojoj je bilo reči u nastavku ovog feljtona o pregovaračkom poglavlju 15 – Energetika ("Vreme" 1344) i koja se odnosi i na oblast životne sredine. U postizanju ovih globalnih ciljeva, svaki pojedinačni činilac, u ovom slučaju država članica i svaka država koja to želi da postane, mora da dâ svoj doprinos. Krajnji cilj ovde nije članstvo u EU, već opstanak života.\nOsnovni ciljevi politike životne sredine EU su očuvanje prirodnih vrednosti, promocija resursno-efikasne ekonomije i briga o javnom zdravlju. Oko petine budžeta EU izdvaja se za borbu protiv klimatskih promena za period od 2014. do 2020. Novi okvir za klimatsku i energetsku politiku EU do 2030. godine predviđa smanjenje emisije gasova staklene bašte za 40 odsto u odnosu na 1990. Za ostvarivanje ovih ciljeva predviđeni su instrumenti poput dekarbonizacije, smanjenja korišćenja fosilnih goriva, povećanja energetske nezavisnosti Unije, povećanja upotrebe obnovljivih izvora energije, energetske efikasnosti... Dugoročni cilj EU je smanjenje emisije gasova staklene bašte za 80 do 95 odsto do 2050. u odnosu na 1990. godinu.\nZDRAVLJE JE SKUPO: Da bi Srbija postala društvo sa niskim emisijama štetnih gasova, treba da investira u inovacije, čistije tehnologije i proizvodnju energije sa niskim emisijama ili bez emisija. Privreda zasnovana na niskim emisijama ima mnogo veću potrebu za obnovljivim izvorima energije, energetski efikasnim građevinskim materijalima, hibridnim električnim vozilima, opremom za pametne mreže, proizvodnjom struje sa niskim sadržajem ugljenika i razvojem tehnologija za hvatanje i skladištenje ugljenika. Srbija trenutno na životnu sredinu troši 0,9 odsto bruto domaćeg proizvoda (BDP), a planirano je da do 2021. ulaganja u tu oblast dostignu tri odsto BDP-a. Za rešavanje problema otpada i otpadnih voda, država treba da obezbedi oko 11 milijardi evra; i to u sektoru voda biće potrebno 5,6 milijardi evra, u segmentu otpada 2,8 milijardi, a za smanjenje industrijskog zagađenja i buke još 1,3 milijarde evra. Ovde treba reći da samo na neprikupljenom optadu država godišnje gubi 100 miliona evra.\nVeći dao novca Srbija će morati da obezbedi iz sopstvenog budžeta. Predviđena je i pomoć Švedske kroz projekat vredan 2,8 miliona evra za finansiranje priprema Srbije u pregovorima o članstvu u EU u oblasti životne sredine, kako je krajem prošlog meseca najavio ambasador ove kraljevine u Srbiji Jan Lundin.\nSrbiju najveći posao očekuje u primeni Direktive o vodama i planirano je da se naredne godine sredstva obezbede iz pretpristupnih fondova EU (IPA). Prilikom susreta sa ambasadorom Švedske, državna sekretarka u Ministarstvu poljoprivrede i zaštite životne sredine Stana Božović najavila je da su u toku pregovori da Srbija naredne godine iz IPA dobije preko 100 miliona bespovratnih sredstava za izgradnju postrojenja za prečišćavanje otpadnih voda. Ona je dodala da je u narednih 25 godina potrebno uložiti 25 milijardi evra u vodosnabdevanje, upravljanje otpadom, prečišćavanje vode i industrijsko zagađenje. U tom periodu, tačnije do 2041. godine, Srbija će morati da izgradi 320 postrojenja za preradu otpadnih voda. Od postojeća 44 postrojenja, samo pet radi u skladu sa standardima EU. Srbija sada prečišćava oko osam odsto otpadnih voda i ima obavezu da dostigne cilj od 99 do 100 odsto. Krajnji rok za postizanje standarda u oblasti vodosnabdevanja upravo je 2041. godina, i ukoliko se on ispoštuje, znači da ćemo tek tada piti potpuno ispravnu vodu. Bar oni koje taj rok ne nadživi.\nEvropske integracije Srbije (15) >\nOd kolevke pa do groba\nPredsednički izbori u SAD – Dan posle >\nTramp, i to je Amerika\nŠta spaja Trampa, Vučića i Šešelja\nDr Slobodan Beljanski, advokat >\nDefinitivna pobeda vinovnika zla iz devedesetih\nMigrantska zima u Beogradu >\nDva lica novog predsednika >\nPredviđanja o nepredvidivom\nIstraživanje javnog mnjenja Srbije, oktobar 2016. >\nPriredio: Srećko Mihailović\nBalkan – Između Moskve i Vašingtona >\nPeticija za Dan sećanja na ubijene žene žrtve nasilja >\nPečat institucionalnoj sramoti\nLazarevac – Osmi festival srpskih vina >\nKo su ovi ‘vamo\nProjekat "Pristupni pregovori sa Evropskom unijom: 35 koraka do cilja" sufinansiran je iz budžeta Republike Srbije – Ministarstva kulture i informisanja. Izneti stavovi ne izražavaju nužno stavove organa koji je dodelio sredstva.


Atlantic i PharmaS potpisali kupoprodaju Dietpharm-a - Advertiser Serbia\nS ovim u veziAtlantic GrupabrendoviJerko JakšićkompanijeLada Tedeschi FiorioPharmaS Grupa\nAtlantic Grupa nastavlja strategiju dezinvestiranja non-core delatnosti i fokusa na glavne kategorije i brendove i ciljanu internacionalizaciju portfolija\nAtlantic Grupa i PharmaS Grupa danas su potpisale ugovor o kupoprodaji kompanije Fidifarm, u čijem je vlasništvu vodeći hrvatski brend dodataka ishrani Dietpharm. PharmaS će, osim celokupnog portfolija i zaposlenih Fidifarma, preuzeti i Multivitu, regionalni brend dodataka u ishrani u vlasništvu Atlantic Grupe, čiji je proizvod Multivita vitamin C lider u segmentu vitamina C u šumećoj formi na ruskom tržištu. Fidifarm je u 2018. godini ostvario prihod od prodaje u visini od 9.4 miliona evra, dok je Multivita u istom periodu prihodovala oko četiri miliona evra. Zaključenje transakcije očekuje se krajem godine.\n„Atlantic Grupa prodajom Fidifarma nastavlja sa strategijom dezinvestiranja non-core segmenata poslovanja. Reč je o uspešnoj kompaniji sa kvalitetnim brendovima, koji sa dodatnim fokusom imaju još veći potencijal rasta. U Pharmasu smo našli partnera koji prepoznaje vrednost brenda Dietpharm, ali i ljudi koji iza njega stoje, kao i prostor za dodatni razvoj poslovanja, što nas čini izuzetno zadovoljnim ovom transakcijom. Atlantic Grupa nastavlja sa fokusom na razvoj svojih ključnih kategorija, s potrošačem u središtu svih poslovnih aktivnosti“, istakla je potpredsednica Atlantic Grupe za Poslovni razvoj i strategiju Lada Tedeschi Fiorio.\n„Izuzetno nam je drago što će se uspešnoj priči razvoja PharmaS-a pridružiti i brendovi Dietpharm i Multivita. Vrednost brenda Dietpharm decenijama je poznata u Hrvatskoj i regionu i predstavlja fokus našeg budućeg razvoja. Verujemo da ćemo predanim radom sa timom iz Fidifarma još više ojačati snagu ovog portfolija. Ovom akvizicijom jača se položaj PharmaS-a na tržištu regiona u okviru Consumer Health Care poslovanja, čime pokazujemo usmerenost kompanije prema oba naša programa, receptnom i bezreceptnom. PharmaS će se i dalje voditi strategijom koja će se fokusirati na inovativne formule u razvoju svojih proizvoda“, komentarisao je predsednik Uprave PharmaS Grupe Jerko Jakšić.\nAtlantic Grupa od početka prošle godine implementira strategiju fokusa na svoje ključne kategorije i brendove, kako bi zadržala i unapredila njihovu relevantnost kod potrošača. U tom kontekstu usmerava se i dalji razvoj internacionalizacije poslovanja, sa fokusom na brendove koji su dokazali međunarodni potencijal i čije su pozicije potrošači verifikovali. Uz glavne kategorije roba široke potrošnje, koje čine: kafa, pića, delikatesni namazi, te slatki i slani snack, kompanija ,takođe, usmerava fokus, na dalji rast i razvoj distribucije kao važne poluge poslovanja, kao i apotekarskog lanca Farmacia. Upravo je ovaj segment, u direktnoj komunikaciji sa potrošačima, odličan primer načina na koji se gradi i valorizuje odnos sa kupcem proizvoda i korisnikom usluge.\nPharmaS Grupa je danas druga po veličini generička kompanija u hrvatskom bolničkom poslovanju, prošle je godine ojačala svoj receptni portfolijo akvizicijom hrvatske podružnice Ciple, a ove godine zaokružuje 10 godina poslovanja. U bezreceptnom segmentu 2018. godinu je obeležilo otvaranje ruskog tržišta i prodaja od preko 2 miliona pakovanja proizvoda iz sopstvenog razvoja (ProBalans i ProBalansbaby). Ove godine PharmaS je zaključio globalni ugovor s američkom kompanijom Abbott za izvoz portfolija u preko 60 zemalja sveta, a novom akvizicijom kompanija nastavlja sa fokusom na širenje poslovanja u Consumer Health Care segmentu u regionu i na internacionalnim tržištima, jačajući svoj tim vrhunskim stručnjacima i proizvodima.\nGoogle-ovi prihodi od oglašavanja povećani za 17,2 posto u trećem kvartalu


'Nisam dao 2 miliona dolara da vidim Obamu' | BN\n'Nisam dao 2 miliona dolara da vidim Obamu'\nSrbija 18.11.2016 | 13:15\nNisi ti dao nego narod!\nUpravo ttako maistore!!!\nA Putin meni uze 5 mil dasam znao isao bih i ja kod Obame!!!\nLako je tebi, tvoja privreda je najača u Evropi jer praviš električne automobile za Njemačke pošte.\nDodik,Đukanović i ti platili ste milijarde Jezuitima a niste ni upoznali Crnog Papu a o slikanju možete samo sanjati!\nDAJ MENI 200 DOLARA DA KUPIM SVINJU DA IMAM SLANINE I CVARAKA OVE ZIME\nVucicu tesko tebi sa tvojima kako je tek nama\nNe, nego si dao da on vidi tebe... Odakle, pa od nasih 10%... Sramota\nKoliko mislis dat para, kad budes bjezao iz Srbije?


Ukidanje rominga biće u dvije faze – Plus Radio\nHome / Hi-Tech / Ukidanje rominga biće u dvije faze\nUkidanje rominga biće u dvije faze\nBy Plus Radio on 18/05/2018 Vrijeme: 08:41\n„Ukidanje cijena rominga sigurno će ići u dvije faze. Prva će biti ukidanje rominga unutar regiona, a druga sa EU za cio region“, rekla je Brnabić novinarima u Sofiji nakon učešća na Svjetskom ekonomskom forumu.\nOna je kazala da u ovom trenutku ne postoje nikakve vremenske odrednice u vezi sa tim procesom i da je Srbiji u interesu da što prije postigne dogovor o romingu sa jednom po jednom zemljom u regionu.\nBrnabić je dodala da je na Svjetskom ekonomskom forumu, održanom u okviru Samita Evropske unije (EU) i Zapadnog Balkana, bilo riječi o tome kako taj region može brže da ide ka EU.\nDigitalna agenda, kako je kazala, može brzo da proba da nadoknadi ekonomski zaostatak zemalja Zapadnog Balkana za zemljama EU.\n“Druga velika stvar je infrastrukturno povezivanje, a razgovarali smo i o putnom i željezničkom povezivanju“, navela je Brnabić.\n← Previous Story Novi adut HTC-a oduševiće sve korisnike kriptovaluta\nNext Story → Uređaji više klase troše manje struje


Student Elektrotehnike razvio XOR- outsourcing elektronski sistem u BiH - M-Kvadrat\nErmin Podrug, student druge godine Elektrotehnike na Internacionalnom Burch univerzitetu u Sarajevu razvio je XOR- outsourcing elektronski sistem u BiH. Projekat je nedavno predstavio i u finalu Burch StartUp takmičenja, gdje je osvojio drugo mjesto.\nErmin je završio Srednju elektrotehničku školu i potom upisao IBU gdje je njegova prva godina obilježena poduhvatima i učestvovanju na Microsoft Imagine Cup takmičenju za koji je kreirao project MG joystick koji upravlja robotima i osvojio prvo mjesto na nacionalnom nivou. Ovaj uspjeh omogućio mu je odlazak na svjetsko polufinalno takmičenje koje mu je dalo ideju da zbog nedostatka outsourcing elektronskih sistema u Europi, počne ideju prevarati u djelo i to u našoj zemlji na Burch univerzitetu.\nTakođer, Podrug je nastavio i sa realizacijom započete ideje oko pokretanja vlastite firme, koja je nastala tokom prve godine studiranja na Burch univerzitetu.\n“Učestvovao sam na prošlom Burch StartUp-u i još tada sam imao želju da otvorim svoju firmu ali nisam imao jasno kristaliziranu sliku šta bih to mogao tačno pokrenuti. Kasnije, kroz sva dešavanja, projekte i ideje odlučio sam učestvovati u ovogodišnjem Burch StartUp-u kako bih dobio pomoć Burch-a u vidu prostora i svega ostalog što ide uz projekt”, istakao je Ermin Podrug za poslovni portal Akta.ba, pojašnjavajući kako je XOR firma u procesu osnivanja i registracije čiji su suosnivači Almin Hasandić i Vildan Tursić.\nNjihova testiranja i projekti trenutno se obavljaju u Inovativnom centru na Burch univerzitetu.\n“XOR nije samo ideja, to je firma u procesu registracije za koju mi radimo koliko stignemo u zavisnosti od fakultetskih obaveza. Družimo se i sa ostalim firmama u Burch poslovnom prostoru, posebno namijenjenom za naš rad na projektima”, entuzijastično je priznao Ermin, pojašnjavajuži kako firma radi izgradnju elektronskih sistema specijalne primjene po narudžbi klijenata i imaju ostvarenu suradnju sa njemačkom kompanijom HRMedical i turskom Atilla group sa kojim rade na potpisivanju ugovora. Firma također pravi sisteme automatizacije prilagodljive za Atila group i njihove tzv. pametne kuće. Njihova neobična vizit karta sa logom firme izrađena je 3D printerom i predstavlja raznovrsnost njihovih ideja i spremnost na isprobavanje novih stvari.\n“XOR je definitivno firma koja će upornim radom mladih angažovanih studenata ostvariti mnoge uspjehe i omogućiti poslovanje i suradnju Bosne i Hercegovine sa ostalim poznatim europskim firmama.” Razvijanje elektrotehnike u Bosni i Hercegovini smatra naš sagovornik treba biti podstaknuto i osnaženo otvarajući put ka novim uspjesima i mogućnosti mladih da istaknu svoja znanja i potencijale.\nPrethodni članakBiH na izložbi EXPO 2016 u Antaliji: Turska pokriva troškove bh. paviljona\nNaredni članakKS kao dio globalne inicijative “Daljinsko grijanje u gradovima”


RTCG - Radio Televizija Crne Gore - Nacionalni javni servis :: Svijet :: Francuska kaznila Gugl sa 50 miliona eura\nZBOG ZAŠTITE PODATAKA 21. 01. 2019. 18:15 >> 17:52 0\nZBOG ZAŠTITE PODATAKA\nFrancuska kaznila Gugl sa 50 miliona eura


Pravedno ubistvo (Righteous Kill) - Film - mojtv.net\nDva iskusna detektiva pokušavaju da zaustave ubicu koji je uzeo pravdu u svoje ruke\n, 2008., , 101 min.\nOskarovci Robert De Niro i Al Paćino detektivski su veterani njujorške policije, na tragu opreznom serijskom ubici u psihološkom trileru prepunom adrenalina. Zamršenu priču koja će publiku držati u neizvesnosti sve do samog dramatičnog kraja, režirao je Džon Avnet.\nSerijski ubica šeta ulicama Menhetena; na nišanu su mu nasilni prestupnici koji su se uspeli izvući kroz pukotine pravnog sistema. Sve žrtve su osumnjičeni zločinci uz čija se tela pojavljuje pesmica od 4 retka, koja opravdava ubistvo. Misija ubice je da napravi ono što policiji ne uspeva – da zauvek makne zločince sa ulice. Nakon što je žrtva ubice postao zloglasni makro, visoko odlikovani detektivi Turk (De Niro) i Ruster (Paćino) pozvani su da istraže slučaj.\nOvaj bi slučaj mogao ujedno biti i najveći u njihovoj 30-godišnjoj policijskoj karijeri. Uz nesvesnu pomoć lokalnog narko-dilera, detektivi slede tek nekoliko tragova, ali njihova se potraga uskoro okreće prema unutra, kada počinju uviđati da bi ubica mogao biti neko iz njihovih redova.\nSvini Tod:Pakleni berberin iz ulice Flit\nBivši zatvorenik odluči da se osveti kriminalcu koji ga je smestio iza rešetaka


BORENOVIĆ: Svako ko želi dobro BiH trebao bi podržati odlazak stranih sudija. To se navodi i u mišljenju Evropske komisije o članstvu BiH u EU iz 2019.godine. Sve dok su oni tu, država nije nezavisna, demokratska i spremna da bude članica Evropske unije. S takvim stavom očigledno je da te stranke, bilo one nacionalne poput SDA ili kvazigrađanske kao što je DF, koče napredak zemlje. A puna im usta Bosne. Mi ćemo se ponašati u skladu sa zaključcima koje je donijela NSRS, a vladajuća BH koalicija ima parlamentarni kapacitet da donosi ili ne donosi odluke. Svjedoci smo nevjerovatnog licemjerja većine političkog Sarajeva. Oni su u vlasti sa SNSD, mi nismo, SDA im je dao četvrto delegatsko mjesto u Domu naroda i punu kontrolu tog Doma, oni su potpisali principe za formiranje vlasti, Program reformi, SDA, SNSD, HDZ, DF, SBB su formirali Savjet ministara i podijelili fotelje, mi nismo i jasno smo rekli da nećemo sa njima, oni su povećali budžet, pa Komšić je sa Dodikom povećao plate u Predsjedništvu, smijenio sve ambasadore Srbe, sve Srbe u Upravnom odboru Centralne banke, mi nismo. Na sve to još imaju i podršku stranaca koji su odmah nakon kriminalnih izbora pozvali izborne pobjednike da formiraju vlast, a o podršci javnih medija da ne govorim… Vrhunski bezobrazluk Dodikovih političkih partnera iz Sarajeva. TRAŽILI STE, dobili ste ga i više neka prestanu sa stupidnim izgovorima. Kad su sve to mogli da usaglase neka ponesu odgovornost za aktuelnu situaciju. Oni su vlast, mi opozicija.


Puzović: Legalizacija divlje gradnje povećava rizik od katastrofa | Autonomija\nPuzović: Legalizacija divlje gradnje povećava rizik od katastrofa\nZbog divlje gradnje povećana opasnost od elementarnih nepogoda\nPokrajinski sekretar za urbanizam Slobodan Puzović izjavio je danas da će se, ukoliko dođe do legalizacije bespravno sagrađenih objekata u Srbiji, povećati i rizik od elementarnih nepogoda.\n“Ako se legalizuju bespravno sagrađeni objekti u Srbiji, biće povećan i rizik od elementarnih nepogoda, s obzirom na to da je divlja gradnja i neadekvatno odlaganje otpada umnogome doprinelo problemima s poplavama i klizištima koje smo imali lane i prethodnih godina”, rekao je Puzović na radionici koju je organizovao Arhus centar Novi Sad.\nDodao je da bi se ozakonjenjem nelegalne gradnje poslala poruka da nepoštovanje propisa u Srbiji nije sankcionisano i da se izjednačavaju građani koji su do sada poštovali zakone sa onima koji su nelegalno gradili.\nPuzović je istakao da se u Srbiji mora poštovati prostorno-planska dokumentacija.\n“Kada bi se prepoznali i nagradili oni koji je poštuju, a kažnjavali oni koji to ne čine, umnogome bi se problem rešio”, poručio je pokrajinski sekretar za urbanizam.


Predsednica Hrvatske Kolinda Grabar-Kitarović izjavila je danas u Iloku da Hrvatska pruža ruku mira i saradnje Srbiji i izrazila nadu da u toj zemlji ima iskrenog sagovornika.\nGrabar-Kitarović je na prijemu koji je u Iloku organizovala povodom 20. godišnjice mirne reintegracije hrvatskog Podunavlja i 26. godišnjice međunarodnog priznanja Hrvatske rekla da je "Hrvatska bila i biće faktor mira i saradnje sa svima koji to žele".\n"Stojeći nadomak granice s Republikom Srbijom mi i danas našim susedima pružamo ruku mira i saradnje u nadi da u Srbiji imamo iskrenog sagovornika u procesu nalaženja odgovora na otvorena bilateralna pitanja, kao i za saradnji u svim pitanjima i novim izazovima kojima nas može izložiti budućnost", rekla je Grabar-Kitarović.\nOna je govoru povodom mirne reintegracije rekla da "hrvatski narod nije želeo rat niti žrtve, te da je zato tadašnje državno rukovodstvo prihvatilo plan mirne reintergracije kao zalog pomirenja i zajedničkog života svih koji Hrvatsku smatraju svojom domovinom".\nHrvatska predsednica je rekla da podržava evroatlanske integracije svih država jugoistočne Evrope i da želi unapređenje međususedskih odnosa.\nOna je dodala da su neki od tih odnosa i dalje "opterećeni sećanjima i traumama rata koje treba zalečiti iskrenom saradnjom i otvorenim dijalogom".


Tenis Uživo: Đoković - Del Potro Dubai polufinale | TopTenis\nTenis Uživo: Đoković - Del Potro Dubai polufinale\nAtp Dubai 2013 polufinale: Za plasman u finale ATP turnira u Dubaiu borit će se prvi igrač svijeta Novak Đoković i Argentinac Juan Marti...\nAtp Dubai 2013 polufinale: Za plasman u finale ATP turnira u Dubaiu borit će se prvi igrač svijeta Novak Đoković i Argentinac Juan Martin Del Potro. Ovaj meč u direktnom prenosu možete pogledato ovdje od 14:00 časova.\nZa plasman u polufinale Đoković je bio bolji od Seppia prepustivši mu svega tri gema, dok je Del Potro nešto više problema protiv Brandsa imao samo u prvom setu.\nN. Đoković se nalazi na 1. mjestu ATP ljestvice i ima 35 titula u karijeri, a ove sezone osvojio je treći put za redom titulu na Australian Openu. Pobjednik je prošlogodišnjih šest turnira i to Australian Opena, Mastersa u Miamiu, Torontu, Shangaiu i Londonu, a najbolji je bio i na turniru u Beijingu. Osim toga, igrao je na turniru u Dubaiu gdje je zaustavljen u polufinalu od Murraya sa 2:0 u setovima, dok je na turniru u Indian Wellsu iznenađujuće poražen od Isnera rezultatom 2:1, a u finalu Monte Carla bolji je bio Nadal. Turnir u Madridu završio je porazom u četvrtfinalu od sunarodnjaka Tipsarevića rezultatom 2:0, dok je u Rimu izgubi finalni meč od Nadala sa 2:0 u setovima. Treći poraz od Nadala doživio je u finalu Roland Garrosa rezultatom 3:1. Nastup na Wimbledonu završio je porazom u polufinalu od Federera rezultatom 3:0 u setovima, a Švicarac je bio bolji i u finalu Cincinnatia sa 2:0 u setovima. Nastup na posljednjem Grand Slamu u sezoni završio je porazom u finalu od Murraya rezultatom 3:2 u setovima.\nJ.M. Del Potro je 7. igrač na ATP listi. U svojoj karijeri ima 14 osvojenih titula. Prvu titulu u ovoj sezoni osvojio je u Rotterdamu gdje je u finalu bio bolji od Benneteaua rezultatom 2:0. Ove sezone nastupio je na Australian Openu gdje je doživio neočekivani poraz od Chardya u trećem kolu turnira rezultatom 3:2. Što se tiče rezultata iz prethodne sezone izdvojili smo finale i polufinale turnira u Rotterdamu i Dubaiu u kojima je doživio poraze od Federera sa po 2:0 u setovima. Ništa uspješniji nije bio ni u četvrtom ovogodišnjem duelu sa Federerom, koji se odigrao u okviru četvrtfinala turnira u Indian Wellsu, a peti poraz od Švicarca doživio je u četvrtom kolu Miamia. Nastup na turniru u Madridu završio je porazom u polufinalu od Berdycha nakon dva tai-breaka, a na Roland Garrosu zaustavljen je od strane Federera, u četvrtom kolu, nakon pet odigranih setova. Na Wimbledonu je doživio još jedan poraz u četvrtom kolu, ovaj put od Ferrera, rezultatom 3:0 u setovima, a istim rezultatom eliminiran je u četvrtfinalu US Opena od Đokovića.\nMeđusobni skor ove dvojice tenisača je 7:2 u korist Noleta. Prošle sezone su odigrali četiri meča od kojih je Argentinac dobio onaj na olimpijskom turniru u Londonu rezultatom 7:5 6:4, dok je Đoković bio bolji u Cincinnatiu (6:3 6:2), US Openu (6:2 7:6 6:4) i na završnom turniru u Londonu (4:6 6:3 6:2). Međusobna statistika je uveliko na strani prvog igraća svijeta, te uz sav respekt prema Del Potru, smatramo da sve osim Noletove pobjede bi bilo veliko iznenađenje.\natp dubai del potro đoković polufinale tenis uživo\nTopTenis: Tenis Uživo: Đoković - Del Potro Dubai polufinale


Vi ste ovde: Overa / PROPISI / PROPISI BEOGRADA / Odluka o utvrđivanju kategorija korisnika koji plaćaju subvencionisanu c...\nSl.list Beograda br. 31/2013, 75/2013, 27/2014\nOvom odlukom utvrđuju se kategorije korisnika komunalnih usluga, koji plaćaju subvencionisanu cenu komunalnih usluga (u daljem tekstu: subvencionisana cena), kao i pripadajući iznos subvencija za svaku kategoriju korisnika, na teritoriji grada Beograda.\nSkupštine gradskih opština: Barajevo, Grocka, Lazarevac, Mladenovac, Obrenovac, Sopot i Surčin mogu svojim aktom odrediti drugačiji način plaćanja i subvencionisanu cenu komunalnih usluga.\nPojedini izrazi upotrebljavani u ovoj odluci imaju sledeće značenje:\n1. „Porodicu“ čine supružnici i vanbračni partneri, deca i srodnici u pravoj liniji bez obzira na stepen srodstva, kao i srodnici u pobočnoj liniji do drugog stepena srodstva, pod uslovom da žive u zajedničkom domaćinstvu. Članom porodice, smatra se i dete koje ne živi u porodici, a nalazi se na školovanju – do kraja roka propisanog za to školovanje, a najkasnije do navršene 26. godine života, kao i supružnik bez obzira gde faktički živi. Izuzetno, članom porodice se ne smatra izvršilac nasilja u porodici, ukoliko je od strane nadležnog suda izrečena mera zaštite od nasilja u porodici;\n2. „Član porodice hranitelja“ jeste dete koje je rešenjem nadležnog gradskog centra za socijalni rad, smešteno u hraniteljsku porodicu;\n3. „Prihod korisnika, odnosno prihod porodice“ jeste prihod ostvaren po svim osnovima izuzev prihoda po osnovu dečijeg dodatka, roditeljskog dodatka, dodatka za pomoć i negu drugog lica i uvećanog dodatka za pomoć i negu drugog lica, naknade za telesno oštećenje, primanja po osnovu nagrada i otpremnina za odlazak u penziju i primanja po osnovu učeničkog i studentskog standarda;\n4. „Odgovarajući stambeni prostor“ jeste soba po članu porodice odnosno dve sobe za lice koje ostvaruje pravo na novčanu naknadu za pomoć i negu drugog lica, odnosno uvećanu naknadu za pomoć i negu;\n5. „Subvencionisana cena komunalnih usluga“ jeste umanjena cena komunalnih usluga za iznos subvencije, iskazan procentualno u zavisnosti od kategorije korisnika.\nOvom odlukom propisuje se subvencionisana cena za sledeće komunalne usluge:\n– snabdevanje vodom za piće;\n– proizvodnja i distribucija toplotne energije;\nSubvencionisane cene ostvaruje pojedinac ili porodica, (u daljem tekstu: korisnik komunalnih usluga), koji su u sistemu objedinjene naplate, i to: fizička lica koja su vlasnici i zakupci stambenog prostora, zakupci stanova na neodređeno vreme u državnoj i društvenoj svojini ili zakupci stanova u socijalnom stanovanju.\nII KATEGORIJE KORISNIKA I PRIPADAJUĆI SUBVENCIONISANI PROCENAT KOMUNALNIH USLUGA\nIznos subvencije za svaku kategoriju korisnika iskazuje se procentualno, i to:\nA) u visini od 50% cene usluga ostvaruje:\n1. korisnik novčane socijalne pomoći;\n2. hraniteljska porodica;\n3. zakupac stana koji je, kao lice u stanju socijalne potrebe, dobio stan u zakup namenjen za socijalno stanovanje, po propisima grada.\n4. korisnik kao pojedinac ili član njegove porodice, ukoliko ostvaruje:\n4.1. dodatak za pomoć i negu drugog lica po bilo kom osnovu;\n4.2. najnižu penziju u skladu sa propisima o penzijskom i invalidskom osiguranju pod uslovom da porodica ne ostvaruje i druge prihode;\n4.3. mesečna novčana primanja po propisima iz boračke i invalidske zaštite i zaštite civilnih invalida rata;\n4.4. dodatno pravo iz boračke i invalidske zaštite i zaštite civilnih invalida rata, po propisima grada;\n4.5. prava kao borac iz oružanih akcija posle 19. avgusta 1990. godine i za vreme agresije NATO snaga na SRJ;\n4.6. prava kao ratni vojni invalid i porodica palih boraca, koji su ostvarili svojstvo odnosno pravo kao učesnici oružanih akcija posle 19. avgusta 1990. godine i za vreme agresije NATO snaga na SRJ.\n5. Korisnik kao pojedinac ili korisnik čija porodica ima ukupan mesečni prihod, koji ne prelazi definisan procenat od prosečne zarade po zaposlenom u gradu Beogradu bez poreza i doprinosa u prethodnom mesecu, u zavisnosti od broja članova porodice, i to:\nSa dva člana 25%\nSa tri člana 30%\nSa četiri člana 35%\nSa pet i više članova 40%\nB) u visini od 40% cene usluga ostvaruje:\nKorisnik kao pojedinac ili korisnik čija porodica ima ukupan mesečni prihod koji ne prelazi definisan procenat od prosečne zarade po zaposlenom u gradu Beogradu bez poreza i doprinosa u prethodnom mesecu, u zavisnosti od broja članova porodice, i to:\nSa dva člana 30%\nSa tri člana 40%\nSa četiri člana 45%\nSa pet i više članova 50%\nV) u visini od 30% cene usluga ostvaruje:\nKorisnik kao pojedinac ili korisnik čija porodica ima ukupan mesečni prihod, koji ne prelazi definisan procenat od prosečne zarade po zaposlenom u gradu Beogradu bez poreza i doprinosa u prethodnom mesecu, u zavisnosti od broja članova porodice, i to:\nSa dva člana 35%\nSa tri člana 45%\nSa četiri člana 50%\nSa pet i više članova 60%\nG) u visini od 20% cene usluga ostvaruje:\nSa dva člana 45%\nSa tri člana 50%\nSa četiri člana 65%\nSa pet i više članova 70%\nD) u visini od 10% cene usluga ostvaruje:\nSa dva člana 65%\nSa tri člana 70%\nSa četiri člana 75%\nSa pet i više članova 80%\nPrethodnim mesecom, u smislu ove odluke, smatra se mesec za koji je u momentu podnošenja zahteva poznat podatak o prosečnoj zaradi po zaposlenom u gradu Beogradu.\nSubvencionisanu cenu iz člana 5. ove odluke, može da ostvari i zakupac stana pod uslovom da je zaključio ugovor o zakupu sa zakupodavcem, overen od strane nadležnog suda ili opštinskog organa uprava i da je ugovorom utvrđeno da je zakupac u obavezi da plaća troškove komunalnih usluga. Neophodno je da zakupac ima prijavu prebivališta na adresi stana, za koji se traži subvencija, a pod uslovom da pripada jednoj od kategorija korisnika iz člana 5. ove odluke.\nIII USLOVI ZA OSTVARIVANJE SUBVENCIONISANE CENE KOMUNALNIH USLUGA I NAČIN DOKAZIVANJA ISPUNJENOSTI USLOVA\nOpšti uslovi za ostvarivanje subvencionisane cene komunalnih usluga su:\n– da je korisnik komunalnih usluga državljanin Republike Srbije i da ima prebivalište na teritoriji grada Beograda;\n– da je korisnik komunalnih usluga izbeglo lice ili interno raseljeno lice sa Kosova i Metohije, koje ima boravište na teritoriji grada Beograda;\n– da je korisnik komunalnih usluga strani državljanin sa stalnim nastanjenjem na teritoriji grada Beograda.\nNeophodna dokumentacija za dokazivanje ispunjenosti opštih uslova je:\n1. Uverenje o državljanstvu, original ili fotokopija overena, kojim se dokazuje da je korisnik komunalnih usluga državljanin Republike Srbije, i da je traženi status stekao do dana podnošenja zahteva,\n2. Prijava prebivališta, odnosno fotokopija lične karte za sve punoletne članove porodice korisnika komunalnih usluga (uz dostavljanje originala lične karte na uvid), a za maloletne članove porodice prijava prebivališta i izvod iz matične knjige rođenih. Navedenom dokumentacijom se dokazuje da je korisnik komunalnih usluga, odnosno članovi njegove porodice, prijavljen na teritoriji grada Beograda, najmanje šest meseci pre podnošenja zahteva, na adresi na kojoj se nalazi nepokretnost za koju se podnosi zahtev za subvencionisanu cenu.\nPrijava prebivališta i izvod iz matične knjige rođenih, za navedena lica dostavlja se u originalu ili fotokopiji overenoj;\n3. Fotokopija legitimacije raseljenog ili izbeglog lica (uz dostavljanje originala legitimacije na uvid), kojom se dokazuje da je korisnik raseljeno lice sa Kosova i Metohije ili izbeglo lice koja ima boravište na teritoriji grada Beograda najmanje šest meseci pre podnošenja zahteva, na adresi na kojoj se nalazi nepokretnost za koju se podnosi zahtev za subvencionisanu cenu;\n4. Fotokopija strane putne isprave ili lične karte za strance (uz dostavljanje originala navedenih isprava na uvid), kojima se dokazuje da je korisnik strani državljani sa stalnim nastanjenjem na teritoriji grada Beograda najmanje šest meseci pre podnošenja zahteva, na adresi na kojoj se nalazi nepokretnost za koju se podnosi zahtev za subvencionisanu cenu.\nPosebni uslovi za ostvarivanje subvencionisane cene komunalnih usluga su:\n1. da korisnik komunalnih usluga ostvaruje novčanu socijalnu pomoć po propisima o socijalnoj zaštiti i da nema zaključen ugovor o doživotnom izdržavanju ili drugi ugovor o raspolaganju nepokretnosti za života;\n2. da porodica korisnika komunalnih usluga ima status hraniteljske porodice;\n3. da je korisnik komunalnih usluga zakupac stana koji je, kao lice u stanju socijalne potrebe, dobio stan u zakup namenjen za socijalno stanovanje, po propisima grada;\n4. da korisnik kao pojedinac ili član njegove porodice nema drugih nepokretnosti, osim odgovarajućeg stambenog prostora i zemljišta u površini do 0,5 ha.\nPoseban uslov iz ove alineje odnosi se na ostvarivanje subvencionisane cene iz člana 5. pod A) tačka 5. i pod B), V), G), i D) istog člana ove odluke;\n5. da korisnik kao pojedinac ili član njegove porodice ostvaruje:\na) dodatak za pomoć i negu drugog lica i uvećani dodatak za pomoć i negu drugog lica po propisima iz socijalne zaštite;\nb) novčanu naknadu za pomoć i negu po propisima o penzijskom i invalidskom osiguranju;\nv) najnižu penziju pre podnošenja zahteva, i da:\n– porodica nema druge prihode;\n– porodica nema drugih nepokretnosti osim odgovarajućeg stambenog prostora i zemljišta u površini do 0,5 hektara;\n– nije zaključen ugovor o doživotnom izdržavanju, u svojstvu primaoca izdržavanja ili drugi ugovor o raspolaganju nepokretnosti za života;\n6. da korisnik kao pojedinac ili član njegove porodice ostvaruje pravo na mesečno novčano primanje po propisima iz boračke i invalidske i zaštite i zaštite civilnih invalida rata;\n7. dodatna prava iz boračke i invalidske zaštite i zaštite civilnih invalida rata po propisima grada;\n8. svojstvo boraca rata od 1990. godine ili ratnog vojnog invalida, kao i svojstvo člana porodičnog domaćinstva palog borca i umrlog ratnog vojnog invalida, po Zakonu o pravima boraca, vojnih invalida i porodica palih boraca i republičkim propisima;\n9. svojstvo mobilisanog vojnika iz rezervnog sastava u ratnoj jedinici za vreme agresije NATO snaga na SRJ;\n10. da je korisnik komunalnih usluga, zakupac stana za koji se traži subvencija i da ima prijavu prebivališta na toj adresi stana.\nNeophodna dokumentacija za dokazivanje ispunjenosti posebnih uslova iz člana 9. ove odluke:\n1. rešenje Gradskog centra za socijalni rad u Beogradu (u daljem tekstu: Gradski centar), kojim se dokazuje da je korisniku priznato pravo na novčanu socijalnu pomoć i overena izjava pod punom materijalnom i krivičnom odgovornošću, da korisnik kao pojedinac ili član njegove porodice nema zaključen ugovor o doživotnom izdržavanju ili drugi ugovor o raspolaganju nepokretnosti za života;\n2. rešenje nadležnog centra za socijalni rad o porodičnom smeštaju;\n3. ugovor o zakupu stana namenjenog za socijalno stanovanje, kojim se dokazuje da je korisnik zakupac stana koji je, kao lice u stanju socijalne potrebe, dobio stan u zakup namenjen za socijalno stanovanje, po propisima grada;\n4. uverenje o imovnom stanju lica nadležne službe za katastar nepokretnosti iz mesta prebivališta i mesta rođenja o posedovanju nepokretnosti i prihoda od nepokretnosti i uverenje Republičke uprave javnih prihoda nadležne prema mestu prebivališta i mestu rođenja, kojim se dokazuje da korisnik kao pojedinac ili članovi njegove porodice nema drugih nepokretnosti, osim odgovarajućeg stambenog prostora i zemljišta u površini do 0,5 ha;\n5. a) pravnosnažno rešenje Gradskog centra za socijalni rad, kojim se dokazuje da korisnik kao pojedinac ili član njegove porodice ostvaruje dodatak za pomoć i negu drugog lica i uvećani dodatak za pomoć i negu drugog lica po propisima iz socijalne zaštite;\nb) pravnosnažno rešenje Republičkog fonda penzijskog invalidskog osiguranja, kojim se dokazuje da je korisnik kao pojedinac ili član njegove porodice, korisnik novčane naknade za pomoć i negu po propisima o penzijskom i invalidskom osiguranju;\nv) Ček o poslednjoj isplaćenoj penziji u kome je iskazano da je lice korisnik najniže penzije, kao i\n– overena izjava pod materijalnom i krivičnom odgovornošću da korisnik kao pojedinac ili član njegove porodice nema druge prihode,\n– uverenje o imovnom stanju lica nadležne službe za katastar nepokretnosti iz mesta prebivališta i mesta rođenja o posedovanju nepokretnosti i prihoda od nepokretnosti i uverenje Republičke uprave javnih prihoda nadležne prema mestu prebivališta i mestu rođenja, kojim se dokazuje da korisnik kao pojedinac ili članovi njegove porodice nemaju drugih nepokretnosti, osim odgovarajućeg stambenog prostora i zemljišta u površini do 0,5 ha,\n– overena izjava pod materijalnom i krivičnom odgovornošću, da korisnik kao pojedinac ili član njegove porodice, nije zaključio Ugovor o doživotnom izdržavanju, kao primalac izdržavanja ili drugi ugovor o raspolaganju nepokretnostima za života,\n– pravnosnažno rešenje nadležne gradske opštinske službe boračko-invalidske zaštite prema mestu prebivališta (u daljem tekstu: gradska opštinska služba), kojim se dokazuje da je korisnik ili član njegove porodice, ostvario svojstvo i pravo na mesečno novčano primanje po propisima iz boračke i invalidske zaštite i zaštite civilnih invalida rata;\n6. pravnosnažno rešenje nadležne gradske opštinske službe boračko-invalidske zaštite prema mestu prebivališta (u daljem tekstu: gradska opštinska služba), kojim se dokazuje da je korisnik ili član njegove porodice ostvario svojstvo i pravo na mesečno novčano primanje po propisima iz boračke i invalidske zaštite i zaštite civilnih invalida rata;\n7. pravnosnažno rešenje nadležne gradske opštinske službe boračko invalidske zaštite prema mestu prebivališta, kojim se dokazuje da je korisnik ili član njegove porodice ostvario svojstvo i pravo iz boračke i invalidske zaštite i zaštite civilnih invalida rata;\n8. pravnosnažno rešenje nadležnog organa, kojim se dokazuje da je korisnik ili član njegove porodice ostvario svojstvo boraca rata od 1990 godine ili ratnog vojnog invalida, kao i svojstvo člana porodičnog domaćinstva palog borca i umrlog ratnog vojnog invalida, po propisima o osnovnim pravima iz boračke i invalidske zaštite i zaštite civilnih invalida rata;\n9. pravnosnažno rešenje Republičkog fonda penzijskog invalidskog osiguranja, kojim se dokazuje da je korisnik ili član njegove porodice ostvario pravo na staž osiguranja u dvostrukom trajanju, na osnovu perioda učešća u oružanim akcijama odnosno ratu po propisima o penzijskom i invalidskom osiguranju.\n10. ugovor o zakupu stana za koji se traži subvencija, u originalu ili fotokopiji overenoj, u kome je utvrđeno da je zakupac u obavezi da plaća troškove komunalnih usluga za predmetnu nepokretnost i prijava prebivališta u originalu ili fotokopiji overenoj, kojom se dokazuje da zakupac stana ima prijavu prebivališta na adresi stana, za koji se traži subvencija, a koji je predmet zakupa.\nIV PODNOŠENJE ZAHTEVA I SASTAVLJANJE SPISKA KORISNIKA SUBVENCIONISANE CENE KOMUNALNIH USLUGA\nKorisnik komunalnih usluga, ukoliko pripada jednoj od kategorija korisnika ove odluke i ispunjava uslove za ostvarivanje subvencionisane cene komunalnih usluga iz čl. 7. i 9. ove odluke, može podneti zahtev za ostvarivanje subvencionisane cene komunalnih usluga, nadležnoj organizacionoj jedinici gradske ili opštinske uprave.\nIspunjenost uslova za ostvarivanje subvencionisane cene komunalnih usluga utvrđuje:\n– Gradski centar za socijalni rad na području gradske opštine na kojoj ima prijavljeno prebivalište podnosioc zahteva, i to: korisnik novčane socijalne pomoći; hraniteljske porodice; korisnik dodataka za pomoć i negu drugog lica po bilo kom osnovu. Ispunjenost uslova za ove kategorije korisnika utvrđuje se na osnovu podnetog zahteva, dokumentacije propisane čl. 8. i 10. ove odluke, odnosno na osnovu podataka iz evidencije o ostvarenim pravima koja se vode u Gradskom centru;\n– Organizaciona jedinica Gradske uprave grada Beograda nadležne za poslove socijalne zaštite ukoliko je podnosilac zahteva: korisnik najniže penzije u skladu sa propisima o penzijskom i invalidskom osiguranju pod uslovom da porodica ne ostvaruje i druge prihode; zakupac stana koji je, kao lice u stanju socijalne potrebe, dobio stan na korišćenje u zakup na pet godina, po propisima Grada; korisnik kao pojedinac ili korisnik čija porodica ima ukupan mesečni prihod koji ne prelazi definisan procenat od prosečne zarade po zaposlenom u gradu Beogradu bez poreza i doprinosa za mesec koji prethodni podnošenju zahteva, u zavisnosti od broja članova domaćinstva, definisan u članu 5. ove odluke; borci iz oružanih akcija posle 19. avgusta 1990. godine i borci za vreme agresije NATO snaga na SRJ. Ispunjenost uslova za ove kategorije korisnika utvrđuje se na osnovu podnetog zahteva i uvida u podnetu dokumentaciju u skladu sa članom 8. i 10. tač. 3-5 i 9;\n– Organ uprave nadležan za boračko invalidsku zaštitu gradske opštine na kojoj podnosioc zahteva ima prijavljeno prebivalište i to: korisnik prava na mesečno novčano primanje po propisima iz boračke i invalidske zaštite i zaštite civilnih invalida rata i korisnik dodatnih prava iz boračke i invalidske zaštite i zaštite civilnih invalida rata po propisima grada. Ispunjenost uslova za ove kategorije korisnika utvrđuje se na osnovu podnetog zahteva, dokumentacije propisane čl. 8. i 10. ove odluke, odnosno na osnovu podataka iz evidencije o ostvarenim pravima, koja se vodi kod nadležnog organa;\nNa osnovu pregleda i ocene podnete dokumentacije, ukoliko se utvrdi da podnosioc zahteva ispunjava tražene uslove, nadležni organ iz člana 11. Ove odluke sastavlja spisak korisnika subvencionisane cene komunalnih usluga (u daljem tekstu: spisak).\nNadležni organ unosi u spisak sledeće podatke: jedinstveni matični broj građana i identifikacioni broj korisnika sa jedinstvene uplatnica objedinjene naplate komunalnih usluga, ime i prezime, adresu, kućni broj, broj stana vlasnika, odnosno zakupca stana.\nRok za sastavljanje spiska iz stava 2. ovog člana odluke je 15 dana od dana podnošenja zahteva.\nGradski centar za socijalni rad, sačinjene spiskove korisnika, koji su ostvarili subvencionisanu cenu, dostavlja preduzeću za objedinjenu naplatu najkasnije do 10. u mesecu, za tekući mesec.\nOrgan uprave nadležan za boračko invalidsku zaštitu gradske opštine, sačinjene spiskove korisnika koji su ostvarili subvencionisanu cenu, dostavlja organizaciona jedinica Gradske uprave grada Beograda nadležne za poslove socijalne zaštite najkasnije do 10. u mesecu, za tekući mesec, koji ih objedinjene prosleđuje preduzeću za objedinjenu naplatu.\nOrganizaciona jedinica Gradske uprave grada Beograda nadležna za poslove socijalne zaštite, spiskove korisnika, koji su ostvarili subvencionisanu cenu, dostavlja preduzeću za objedinjenu naplatu najkasnije do 10. u mesecu, za tekući mesec.\nKategorija korisnika subvencionisane cene utvrđuju se na period od godinu dana u odnosu na datum podnošenja zahteva. Istekom roka podnosi se novi zahtev za ostvarivanje subvencionisane cene.\nKorisnici subvencionisane cene, koji su ostvarili subvencionu cenu komunalnih usluga i nalaze se na spisku, a kod kojih je u međuvremenu došlo do promena, koje su od uticaja za ostvarivanje subvencionisane cene, u obavezi su u roku od 15 dana od dana nastale promene, obaveste nadležni organ iz člana 11. ove odluke, uz dostavljanje dokaza o nastaloj promeni.\nKorisnik komunalnih usluga može ostvariti subvencionisanu cenu, samo ukoliko izmiri obavezu plaćanja komunalnih usluga u određenom roku u kome dospeva obaveza plaćanja.\nNadležni organ iz člana 11. ove odluke u obavezi je da obaveštava preduzeće za objedinjenu naplatu o svakoj promeni koja je od uticaja za ostvarivanje subvencionisane cene komunalnih usluga, u roku od 15. dana od dana nastale promene.\nSubvencionisana cena, obezbeđuje se preko mesečne jedinstvene uplatnice preduzeća za objedinjenu naplatu, preko koje se vrši naplata komunalnih usluga za tekući mesec.\nNa jedinstvenoj uplatnici, na kojoj se posebno iskazuju mesečni iznosi naknada komunalnih usluga, mora biti iskazan procenat umanjenja cene ovih usluga, kao i posebno iskazani umanjeni mesečni iznosi cena komunalnih usluga.\nSredstva za realizovanje subvencionisane cene obezbeđuju se u budžetu grada Beograda.\nSekretarijat za socijalnu zaštitu uskladiće postojeće spiskove korisnika po osnovu Interventnih mera zaštite najugroženijih građana, sa odredbama ove odluke, u roku od devet meseci od dana stupanja na snagu ove odluke.\nDo okončanja postupka iz člana 18. ove odluke, korisnici subvencionisane cene po osnovu Interventnih mera zaštite najugroženijih građana ostvarivaće subvencionisanu cenu u skladu sa Interventnim merama zaštite najugroženijih građana.\nPostojeći korisnici, posle okončanja postupka iz člana 18. ove odluke, kao i novi korisnici, podnose zahtev za ostvarivanje subvencionisanih cena komunalnih usluga sa dokumentacijom za dokazivanje ispunjenosti uslova, u skladu sa odredbama ove odluke.\nOva odluka stupa na snagu i primenjuje se osmog dana od dana objavljivanja u „Službenom listu grada Beograda“, osim odredaba člana 3, 11-17, koje se primenjuju počev od 1. jula 2014. godine.\nOdluke o utvrđivanju kategorija korisnika koji plaćaju subvencionisanu cenu komunalnih usluga\n(„Sl. list grada Beograda“, br. 75/2013)\nTags: komunalne, subvencionisana, zakupnina\nhttps://www.overa.rs/wp-content/uploads/2012/07/overa_logo4.png 0 0 ljuban https://www.overa.rs/wp-content/uploads/2012/07/overa_logo4.png ljuban2014-05-08 11:15:162014-07-10 16:00:52Odluka o utvrđivanju kategorija korisnika koji plaćaju subvencionisanu cenu komunalnih usluga\nOdluka o auto-taksi prevozu Odluka o postavljanju bašte ugostiteljskog objekta na teritoriji grada Beo...


Vesti online / Vesti / Svet / Obama priznao najveću grešku i upozorio Trampa\nObama priznao najveću grešku i upozorio Trampa\nOdlazeći predsednik SAD Barak Obama izjavio je danas da priznaje da je potcenio uticaj "lažnih informacija i hakovanja" na demokratiju, aludirajući na izveštaj obaveštajnih službi o ruskom mešanju u predsedničke izbore u SAD, prenosi AFP.\nBarak Obama je upozorio Donalda Trampa da ne potcenjuje sistem informisanja\nU intervjuu za ABC Obama je upozorio svog naslednika Donalda Trampa, koji stupa na dužnost za manje od dve nedelje, o razlici između upravljanja i kampanje, istakavši da predsednik ne može da obavlja funkciju predsednika kao "što se vodi porodični biznis".\nIntervju sa Obamom objavljen u ponedeljak, snimljen je u petak kada su i obaveštajne službe predstavile izveštaj u kome tvrde da je ruski predsednik Vladimir Putin naredio hakovanje, puštanje informacija i medijsku manipulaciju sa ciljem da podrije kandidatkinju demokrata Hilari Klinton i ojača Donalda Trampa.\n- Mislim da sam potcenio stepen uticaja, u ovom novom informativnom dobu, koji mogu imati lažne informacije i hakovanje na naša otvorena društva, otvorene sisteme i kako mogu da se uvuku u naše demokratske prakse - rekao je Obama.\nObama je i tražio izveštaj obaveštajnih službi, koji je predstavljen u petak, delimično zbog toga da se "razume da je to nešto što Putin radi već izvesno vreme u Evropi, pre svega u nekadašnjim sovjetskim državama u kojima se govori ruski, ali su bliske zapadnim demokratijama".\nPrema njegovim rečima, mora da se obrati pažnja prilikom predstojećih izbora u evropskim državama saveznicama SAD i upozorio na moguće uticaje.\nTramp o ruskom hakovanju: Za sve su krivi kompjuteri\nSVET Novi skandal: Trampov sin se sastajao sa ruskom advokaticom zbog Hilari Klinton\nPonedeljak 09.01.2017. 11:59\nos kikiriki il bananu?nobelovac za rat hahaha a busni ste onda ko sito i reseto...sta smo radili u iraku srbiji,libiji itd majmuncino i pardon plemenitim zivotinjama\nPonedeljak 09.01.2017. 12:35\nvazi,aj sad kilo banana pod misku i mrss na drvo\nPonedeljak 09.01.2017. 11:53\nOde na istorijsko smetliste majmune jedan umro dabogda, pokolenje ti yebem beracu pamuka, yebem ti melisu i cerkicu milu mrtvu naravno....


Zašto se sve pokvari čim istekne garancija - Domino Magazin\nNaslovna IT Zašto se sve pokvari čim istekne garancija\nMašina za veš više ne radi posle pet godina, televizor posle dve ne pokazuje znakove života. Slično je i sa ostalim savremenim tehničkim uređajima, poput mobilnih telefona i kompjutera koji određene greške ispoljavaju ubrzo pošto im istekne garancija.\nOno što se godinama nagađalo – da proizvođači imaju mogućnost da tačno programiraju vek trajanja proizvoda, nedavno je i zvanično potvrđeno. Francuski „Mond” objavio je izveštaj „Evropskog potrošačkog centra” čiji istraživači tvrde da se današnji proizvodi bele tehnike ili elektronski uređaji namerno prave sa kraćim rokom trajanja.\nU izveštaju „Programirana dotrajalost, produkt potrošačkog društva” navode se mnogobrojni primeri kako potrošači dobijaju krajnji proizvod kome se već unapred zna kada će mu doći kraj. Kako se navodi, jedan od slučajeva su nove mašine za veš, koje su programirane tako da izdrže 2.000 do 2.500 pranja. Slično je i sa pojedinim novijim generacijama televizora, koji su podešeni da rade do 20.000 sati.\n– Bubanj se sve više pravi od plastike, a ne od inoksa, što automatski znači da će ceo mehanizam kraće trajati– dodaje se u istraživanju „Evropskog potrošačkog centra”, uz sumnju da je dotrajalost proizvoda u Evropi namerno planirana, kako bi se potrošači primorali da češće odlaze u kupovinu. Najčešće se radi o „funkcionalnoj grešci” nekog proizvoda. Kada samo jedan deo otkaže, prestaje da radi cela mašina za sudove, veš ili, recimo, pegla. To se odnosi i na gotovo sve električne ili elektroničke proizvode – televizore, mobilne telefone, kompjutere…\nPoznavaoci tvrde da se ova pojava naziva „stručno uprogramirana greška” i postoji već godinama. Svaki proizvod se testira na izdržljivost, ako su u pitanju mehanički proizvodi na tačno određen broj radnih sati i koji mora da odgovara garantnom roku. Isto je i kod elektronike, gde se (javna je tajna) često softverski ubacuje greška. Zbog toga se dešava da je sa pojedinim uređajem sve u najboljem redu tačno koliko proizvođač odgovara za njegovu popravku.\nPrema rečima Vladimira Vukašinovića, direktora firme „Kvalitet a. d.” Niš, evidentno je da je digitalna elektronika preuzela primat i da to može biti jedan deo problematike.\n– Digitalne elektronike još samo nema kod pegli, mada se i tu može naći. Ali i vrsta i kvalitet materijala koji se upotrebljava u proizvodnji svakako igraju važnu ulogu. Recimo, ranije su se bojleri proizvodili od mnogo kvalitetnijeg i debljeg lima, to su činjenice. Ali proizvođači to ne rade na svoju ruku, već su spušteni standardi. Na taj način se i smanjuje rok upotrebe – objašnjava Vukašinović.\nMeđutim, kako kaže, o ovoj problematici može da govori kao kupac iz iskustva, jer se ovo preduzeće ne bavi tom vrstom istraživanja.\nVukašinović ističe da postoji način da se u proizvodnji programira radni vek proizvoda (recimo kod „led” televizora). Kod starih televizora posle određenog broja godina se obično kvari katodna cev, a to se ne popravlja, kaže naš sagovornik. On svakako poručuje kupcima da je sigurnije kupovati tehničku robu u proverenim radnjama, a ne u sumnjivim prodavnicama i na buvljacima jer je na tržištu mnogo škarta, posebno u segmentu manjih uređaja kako što su pegle ili kvarce grejalice i drugi kućni aparati.\nPrema pisanju stranih medija, posebna priča su mobilni telefoni (oni „pametni”) koji takođe često pate od „funkcionalne greške”. Dodatnu opremu je nakon nekog vremena gotovo nemoguće nabaviti jer se više i ne proizvodi, a za najnovije aplikacije vam treba i najnoviji model pametnog telefona.\nU vodećim servisima u Srbiji napominju i da je pitanje kvaliteta tehničkih uređaja više usmereno globalnoj ekonomiji i proizvodnji nego njima. Ipak, postoje neki noviji trendovi koje su uvideli.\n– Ono što mi možemo sa sigurnošću da kažemo jeste to da se korisnici ređe odlučuju na popravku po isteku garantnog roka nego ranije. Razlog tome svakako može biti sveopšta dostupnost tehničkih uređaja koji iz godine u godinu postaju cenovno pristupačniji – navode u servisu „BG elektronik”, dodajući da u svemu tome značajnu ulogu ima i veoma brz napredak tehnologije.\n– To čini da je aparat koji je star svega dve godine, zapravo tehnički već zastareo – zaključuju u ovom servisu.\nKupci naviknuti na sigurnost, odnosno da sa investicijom dobiju ii pouzdan i izdržljiv aparat, sa pravom su očajni. Već su se pojavile i veb-stranice gde oni koji se razumeju u elektroniku upućuju kako da sami pokušate da ispravite neki lakši kvar kod gril aparata, laptopa, mašine za veš pa čak i automobile. Evropski potrošački centar pozvao je nadležne u Evropskoj uniji da se ozbiljno uhvate u koštac s tim problemom i traži oštriju zakonsku zakonsku regulativu u pogledu veka trajanja nekog proizvoda. Predlog zakona podnela je Evropska ekološka partija.\nPritužbe na kvalitet tehnike na drugom mestu\n„Pritužbe na kvalitet bele tehnike u Srbiji su na drugom mestu, odmah iza obuće, a slede mobilni telefoni. Takav redosled je već godinama i ništa se ne menja”, kaže Goran Papović, predsednik Nacionalne organizacije potrošača Srbije.\nPrema njegovim rečima, najnoviji izveštaj Evropskog potrošačkog centra samo potvrđuje ono o čemu se već dugo spekuliše, odnosno da je sve manje aparata koji mogu da rade po deceniju ili dve kao nekada.\n– Na to svakako utiče i cena. Nekada ste veš-mašinu kupovali na kredit i otplaćivali je mesecima, možda i godinama jer je cena bila visoka, a samim tim i kvalitet. Danas je sve to znatno jeftinije, pa je samim tim i kvalitet lošiji. Osim toga, tome doprinosi i stalna promena standarda, odnosno pojavljivanje sve novijih verzija tehničkih uređaja koji potiskuju stare i time se dodatno utiče na kulturu brzog zanavljanja bele tehnike i potrošačke elektronike – smatra Papović.\nNa šta obratiti pažnju pre kupovine\nKako je znatno teže isterivati pravdu kada do problema sa uređajem dođe, na mnogo stvari bi trebalo obratiti pažnju pre kupovine. Na odabir proizvoda bele tehnike utiče mnogo faktora. Najvažniji su najčešće cena, kvalitet mogućnost plaćanja na rate, garantni rok, ali i trenutna akcija prodavca.\nZbog svega toga bi za sigurnu kupovinu trebalo odvojiti malo više vremena jer to može da spreči potencijalne probleme posle kupovine. U radnji uvek možete od prodavca da zatražite garantni list koji biste pogledali pre kupovine ili da se kod trgovca raspitate o pojedinim detaljima koji kasnije mogu biti veoma važni:\n– na šta tačno se garantni rok i sama garancija odnosi (koliki je garantni rok za aparat, a koliki za delove);\n– u kom roku možete da vratite aparat uz garanciju povraćaja novca i da li je potrebno obrazloženje razloga zbog kojeg vraćate aparat;\n– šta se dešava ukoliko se prilikom prvog korišćenja ispostavi da je aparat neispravan (najbolje rešenje je da vam aparat odmah zamene drugim);\n– kakav je postupak u slučaju kvara u garantnom roku;\n– na koji način dokazujete da aparat nije pokvaren neispravnom upotrebom;\n– koliki je maksimalni rok za popravku aparata u garantnom roku, odnosno kako oni tumače zakonski „razuman rok”;\n– šta posle isteka garantnog roka (koliko dugo je uvoznik u obavezi da obezbeđuje rezervne delove i koji su ovlašćeni servisi). izvor: politika\nprogramiran vek uređaja


22. 07. 2020. u 15:14 0 komentara 223 prikaza


Pogledajte kako je izgledao haos na meču Breše i Vojvodine (VIDEO) - SPORTSKI ŽURNAL\nPosle pokazivanja crvenog kartona Nenadu Lalatoviću 33. minutu, strateg Vojvodine je odlučio da izvede ekipu s terena\nČinilo se da će se meč tad okončati, ali je razum preovladao i posle desetominutnog prekida meč je nastavljen na radost velikog broja gledalaca.\nSimpatizeri Breše nisu propustili priliku da vređaju srpski tim, dok je Lalatović nastavak susreta ispratio u društvu predsednika kluba Gajića nekoliko metara od aut-linije.\n007 · 12 oktobar, 2019 21:16\nmisa tumbas · 12 oktobar, 2019 22:09


Izvoz premašio dve milijarde dolara - Retail Serbia\nNajveće pojedinačno učešće u izvozu od 12,4 odsto imali su proizvodi od čelika i gvožđa sa ukupno ostvarenom vrednošću od 1.094 milijarde dolara, a potom i obojeni metali sa 694 miliona dolara.\nU Udruženju rudnika metala, crne i obojene metalurgije Srbije, osim grane “Proizvodnja osnovnih metala”, gvožđa i čelika, koja je imala pad proizvodnje u odnosu na 2006. od dva odsto, sve ostale imale su porast proizvodnje u 2007. i to značajno iznad proseka Republike. Prema podacima Asocijacije industrije čelika, u prošloj godini je proizvedeno 1.485.127 tona gvožđa, što je za 12,6 odsto manje nego u 2006, a takođe je proizvedeno i za 11,1 odsto manje čelika nego u 2006, odnosno 1.477.753 tone.\nZa razliku od pada u proizvodnji gvožđa i čelika, ukupna proizvodnja finalnih produkata od čelika veća je za 4,2 odsto i dostigla je 1.966.849 tone.\nU ovoj količini proizvodi preduzeća “Ju Es stil Srbija” učestvuju sa 1.651.666 tona, odnosno sa 84 odsto. Grupacija proizvođača šavnih cijevi ostvarila je u 2007. proizvodnju od 51.997 tona, što je za 10,4 odsto više nego u prethodnoj godini, dok je Grupacija proizvođača vučene žice, mreža i rešetkastih nosača ostvarila proizvodnju od 90.293 tone i time nadmašila učinak iz 2006. za 49,2 odsto. U obojenoj metalurgiji rezultati su, kako je rečeno, veoma neujednačeni i razlikuju se od preduzeća do preduzeća i prozvodnja se mesečno kretala u rasponu od 1.300 do 1.500 tona bakra u koncentratu iz sopstvenih rudnika.


Septembar 2020 - Page 3 of 4 - Opština Prnjavor\nOBILJEŽEN DAN RATNIH VOJNIH INVALIDA\nNadležne institucije na republičkom i lokalnom nivou trebale bi više pažnje posveti zdravstvenoj zaštiti ratnih vojnih invalida, a ova kategorija očekuje i usaglašavanje osnovice lične invalidnine sa neto platom, rekao je predsjednik Saveza ratnih vojnih invalida Republike Srpske Dragan Vrhovac.\nVrhovac je istakao da u narednih 15 dana povodom ovih zahtjeva očekuje sastanak u Ministarstvu zdravlja i socijalne zaštite Republike Srpske.\nOn je pojasnio da bi poboljšanje zdravstvene zaštite značilo skraćenje rokova čekanja za specijalističke preglede sa sadašnjih do godinu dana na jedan mjesec, kao i da se pri Univerzitetskom kliničkom centru Republike Srpske u Banjaluci i lokalnim domovima zdravlja osnuje po jedna ambulanta koja će isključivo pružati pomoć borcima, ratnim vojnim invalidima i porodicama poginulih boraca.\n“Očekujemo i da se započne sa usaglašavanjem osnovice lične invalidnine sa neto platom. Predložićemo republičkim institucijama da se do 2024. godine izvrši povećanje”, rekao je novinarima Vrhovac nakon sjednice Predsjedništva Saveza ratnih vojnih invalida Republike Srpske, održane u Prnjavoru, povodom obilježavanja Dana ratnih vojnih invalida.\nVrhovac kaže da je zdravstvena zaštita najvažnije pitanje jer je riječ o ljudima koji su i po nekoliko godina proveli u rovovima i teže ili lakše su ranjavani.\n“Mi danas imamo ratnih vojnih invalida koji su svrstani u prvu kategoriju, koji su u izuzetno teškoj situaciji i o kojima stalno neko mora voditi brigu. Imamo i ratnih vojnih invalida desete kategorije koji srećom nisu prošli teže ranjavanje, ali su ih sustigle godine, pa su i oni u nezavidnom položaju”, ukazao je Vrhovac.\nGovoreći o saradnji ratnih vojnih invalida sa predstavnicima lokalnih zajednica, Vrhovac je istakao da Udruženje u Prnjavoru ima izutetnu saradnju sa načelnikom opštine, što nije slučaj u svim lokalnim zajednicama.\nPredsjednik Skupštine Saveza ratnih vojnih invalida Republike Srpske Milomir Ećimović rekao je novinarima da je ovo jako ranjiva kategorija stanovništva sa sve većim potrebama u smislu zdravstvene zaštite, invalidnina koje bi morale i trebale biti veće, kao i zapošljavanja.\n“Imali smo više razgovora sa predstavnicima nadležnih ministarstava i Vladom Republike Srpske da nam se pomogne kroz proces samozapošljavanja, ekonomske podrške. Nadamo se da ćemo u narednom periodu dobijati većim obim sredstava kako bismo rješavali naš status koji je sada zadovoljavajući, ali nije dobar”, rekao je Ećimović.\nPredsjednik Udruženja ratnih vojnih invalida Sokolac Milenko Kapuran ukazao je na lošu saradnju sa predstavnicima opštinske vlasti.\n“Već dvije godine imamo odobrena sredstva budžetom, ali nam do današnjeg dana nije isplaćena ni marka. Problem imamo i sa kancelarijskim prostorom. Sva naša obraćanja ostala su bez odgovora”, naveo je Kapuran.\nNakon svečane i radne sjednice Predsjedništva Saveza ratnih vojnih invalida, sveštenstvo Srpske pravoslavne crkve služilo je parastos kod spomenika junacima grada, gdje su delegacije ratnih vojnih invalida i opštine Prnjavor položile vijence u znak sjećanja na poginule borce.\nNačelnik opštine Prnjavor Darko Tomaš podsjetio je da je da opština Prnjavor iz proteklog rata ima 626 poginulih boraca i 1.178 vojnih invalida.\n“Nikada nećemo dozvoliti da se ovi ljudi i njihov doprinos stvaranju Republike Srpske zaborave”, rekao je Tomaš.\nOn je naglasio da Opštinsko udruženje ratnih vojnih invalida u svom djelovanju ulaže mnogo entuzijazma, napora i truda kako bi se pomoglo ovoj kategoriji stanovništva, kao i da je njihova saradnja sa lokalnom vlašću uvijek bila izuzetna.\nSeptembar 11, 2020 in vijesti\nSASTANAK ČAVIĆA I TOMAŠA: CILJ STABILNIJE SNABDIJEVANJE ELEKTRIČNOM ENERGIJOM\nElektromreža na području cijele Krajine je jako zapuštena, zbog čega je preduzeće banjalučka “Elektrokrajina” počelo sa sistematičnim pristupom rješavanju problema sa urednim snabdijevanjem potrošača električnom energijom u 12 pripadajućih opština i planovima za investicione poduhvate, rekao je vršilac dužnosti direktora ovog preduzeća Dragan Čavić.\nČavić je u Prnjavoru, nakon sastanka sa načelnikom opštine Prnjavor Darkom Tomašem, u izjavi novinarima podsjetio da preduzeće “Elektrokrajina” obavlja oko 53 odsto ukupne distribucije električne energije u cijeloj “Elektroprivredi Republike Srpske”.\n“Želimo da u direktnom razgovoru načelnike nama pripadajućih opština obavijestimo šta ćemo tačno od investicija uraditi u svakoj od lokalnih zajednica. Cilj je stabilnije snabdijevanje i veće zadovoljstvo potrošača”, rekao je Čavić.\nOn je naglasio da su na području opštine Prnjavor u posljednjih godinu dana riješeni neki od problema.\n“Jedan od njih je snabdijevanje strujom sa trafostanice Vijačani, gdje su učestali ispadi, tehničkom intervencijom, smanjeni na minimum, pa 5.000 do 6.000 potrošača više neće imati probleme te vrste”, rekao je Čavić.\nČavić je nagovijestio da su za iduću godinu u planu i pripremi vrlo ozbiljni investicioni radovi na području Radne jedinice “Elektro-Prnjavor”.\nOn je naveo da je “Elektrokrajina” kadrovski u procesu restrukturisanja jer se dešavaju ozbiljne promjene u skladu sa trećim energetskim paketom i obavezama koje je preuzela BiH.\n“Distributivna preduzeća od 1. januara više neće naplaćivati struju, nego će to raditi posebna direkcija koja je formirana, zbog čega se pojavio veliki višak administrativnih radnika. Mi smo prišli humanom rješenju ovog problema, u direktnom razgovoru sa sindikatima napravili smo sporazum i na teret preduzeća obezbijedili dobre otpremnine za radnike”, rekao je Čavić.\nČavić je precizirao da je završen prvi ciklus smanjenja broja zaposlenih, tokom kojeg je po samostalnim prijavama otišlo 398 radnika.\nOn je naveo da je u toku drugi ciklus, koji bi trebao da obuhvati 20 do 30 radnika po individualnim prijavama, a u prvom kvartalu iduće godine biće realizovan i treći ciklus.\n“Tada ćemo imati ozbiljan višak administrativnih radnika u sektorima koji se sada bave naplatom i prodajom električne energije. Svešćemo broj radnika na standard primjenjiv u Evropi, koji podrazumijeva da će distributivna preduzeća u strukturi zaposlenih imati oko 95 odsto radnika isključivo tehničke struke i oko pet odsto će biti poslovi podrške administrativne prirode”, rekao je Čavić.\nNačelnik opštine Prnjavor Darko Tomaš podsjetio je da je u posljednjih godinu dana u rekonstrukciju elektromreže na području opštine Prnjavor uloženo više od 1,4 miliona KM.\n“Ogromnu pomoć od `Elektrokrajine` opština Prnjavor je dobila za rješenje pitanja snabdijevanja električnom energijom poslovne zone `Vijaka`, projekat ukupne vrijednosti 300.000 KM. Opština Prnjavor je učestvovala sa 15.000 KM, a ostala sredstva obezbijedila je `Elektrokrajina`, za šta smo jako zahvalni”, rekao je Tomaš.\nTomaš je podsjetio da je vod prema Vijačanima i Kulašima razdvojen, zahvaljujući čemu je obezbijeđeno stabilnije snabdijevanje potrošača na tom području.\n“U narednom periodu na sličan način uradiće se i razdvajanje dijela voda prema Hrvaćanima”, najavio je Tomaš.\nU protekla 24 časa na području opštine Prnjavor registrovana su tri nova slučaja zaraze virusom korona. Novozaražena lica su ženskog pola, jedno mlađe i dvije starije životne dobi i epidemiološki se vezuju za prethodne slučajeve zaraze virusom korona.\nPod zdravstvenim nadzorom trenutno se nalazi 48 osoba.\nOd početka pandemije, na području opštine registrovano je 199 osoba zaraženih virusom korona, dok je 166 lica oporavljeno.\nSeptembar 9, 2020 in vijesti\nU protekla 24 časa na području opštine Prnjavor registrovana su dva nova slučaja zaraze virusom korona. Jedno novozaraženo lice je ženskog pola, mlađe životne dobi i hospitalizovano je na Univerzitetsko kliničkom centru BL, dok je drugo, muškog pola, takođe mlađe životne dobi i nalazi se u kućnoj izolaciji.\nPod zdravstvenim nadzorom trenutno se nalazi 47 osoba.\nOd početka pandemije, na području opštine registrovano je 196 osoba zaraženih virusom korona, dok je 165 lica oporavljeno.\nSeptembar 8, 2020 in vijesti\nU protekla 24 časa, na području opštine Prnjavor registrovana su dva lica zaražena virusom korona.\nJedno novozaraženo lice je srednje životne dobi, ženskog pola, a drugo mlađe životne dobi, muškog pola.\nPod zdravstvenim nadzorom trenutno se nalazi 57 osoba.\nOd početka pandemije, na području opštine registrovana je 191 osoba zaražena virusom korona, dok je 154 lica oporavljeno.\nŠESTORICI MLADIH INŽENJERA PO 2.000 KM PODSTICAJA\nNačelnik opštine Prnjavor Darko Tomaš upriličio je danas prijem za šestoricu mladih inženjera poljoprivrede koji su ostvarili pravo na podsticaj od po 2.000 KM.\nTomaš je istakao da je Prnjavor prva opština u Republici Srpskoj koja je uvela ovaj vid podrške i podsticaja i podsjetio da je ranije uvedena mjera da svako poljoprivredno gazdinstvo koje se vodi na mladom čovjeku, starosti ispod 35 godina, dobije uvećani podsticaj za 10 odsto.\n“Ove godine smo podršku proširili mjerom dodjele po 2.000 KM svakom od registrovanih poljoprivrednika ispod 40 godina starosti, koji nije posao tražio u nekoj instituciji javnog sektora nego je zaposlenje pronašao na svom poljoprivrednom gazdinstvu. Jasno smo im dali do znanja da lokalna zajednica cijeni napore koje ulažu”, pojasnio je Tomaš.\nOn kaže da je opština prepoznala da ovi mladi ljudi, osim što razvijaju svoje gazdinstvo, na najbolji način doprinose razvoju lokalne zajednice koja je pretežno poljoprivredno orijentisana i shvatila je da su to obrazovani ljudi koji sutra mogu pomoći i u savjetodavnom smislu.\nNa današnjem sastanku sa mladim poljoprivrednicima razgovarano je i o poboljšanju opštinskog pravilnika o podsticajima, kao i o zakupu poljoprivrednog zemljišta.\nTomaš je pojasnio da na području opštine Prnjavor ima više od 2.500 hektara obradivog poljoprivrednog zemljišta, od čega je oko 1.200 hektara podijeljeno kroz zakup ili koncesiju, a oko 1.300 hektara još nije raspodijeljeno.\nOn je pohvalio aktivnosti Ministarstva poljoprivrede, vodoprivrede i šumarstva Republike Srpske na rješavanju ovog problema i pojasnio da je opredjeljenje opštine da preostalo zemljište kroz zakup bude dodijeljeno individualnim poljoprivrednim proizvođačima.\nDejan Simić iz Grabik Ilove, treća je generacija u ovom domaćinstvu koja se bavi uzgojem krava. Trenutno na gazdinstvu imaju 90 grla, od čega je 40 u muži, a dnevno proizvedu oko 1.000 litara mlijeka dnevno koje otkupljuje Mljekara u Kozarskoj Dubici.\n“Zajedno sa ocem proširujem proizvodnju. U januaru smo otvorili novi savremeni objekat većeg proizvodnog kapaciteta, planiramo povećavati proizvodnju i dalje. Nedostaje nam zemljišta jer se proširivanjem javljaju potrebe za većim površinama na kojima možemo proizvesti dovoljne količine hrane”, kaže Simić.\nDragan Popović iz Palačkovaca bavi se uzgojem svinja, na farmi trenutno ima 62 krmače.\n“Drago nam je što su u opštini svjesni da je poljoprivreda jedna od najvažnijih grana za opstanak. Ova godina je za nas u oblasti svinjarstva jedna od najtežih jer su sve zabave otkazane, a mi smo sa plasmanom najviše orijentisani upravo na takve događaje kojih sada skoro i da nema. Plasman je otežan, a cijena najniža u proteklih 12 godina”, pojašnjava Popović.\nPoljoprivrednik Dejan Popović iz Palačkovaca zahvalio je opštini Prnjavor što sa mladima želi da bude partner u proizvodnji i zajednički rješava probleme.\n“Na našem imanju na površini od 2,5 hektara bavimo se proizvodnjom konzumne kruške, kao i uzgojem tovnih pilića kojih u jednom turnusu bude 20.000. Za sada ne planiramo proširivanje proizvodnje, nego smo se više bazirali na sekundarnu preradu voća u sokove, kompote, džemove i ostale proizvode”, kaže Popović.\nSeptembar 3, 2020 in vijesti\nJEDNA NOVOZARAŽENA OSOBA NA PODRUČJU OPŠTINE\nU protekla 24 časa na području opštine Prnjavor registrovan je jedan novi slučaj zaraze virusom korona, a radi se o ženskoj osobi, srednje životne dobi.\nOd početka pandemije, na području opštine registrovano je 189 osoba zaraženih virusom korona, dok je 154 lica oporavljeno.\nURUČENI VAUČERI UČENICIMA ROMSKE POPULACIJE\nU sali Skupštine opštine Prnjavor danas je upriličen prijem za dvanaest učenika romske populacije, kojima su uručeni vaučeri za nabavku udžbenika i školskog pribora.\nNačelnik opštine, Darko Tomaš izrazio je zadovoljstvo što sva romska djeca pohađaju školu.\n“Zaista moram pohvaliti aktivnost romskih udruženja jer iz godine u godinu uspješno obavljaju svoje aktivnosti i uvjeren sam, da uz podršku lokalne zajednice njihov rad će dostići i veći nivo”, rekao je načelnik Tomaš.\n“Tu smo da podržimo sve projekte koje oni osmisle, da pokažemo da zajednica stoji iza njih”, napomenuo je Tomaš, poželjevši svim učenicima srećan početak nove školske godine.\nPredstavnica Udruženja „Romska djevojka – Romani Ćej“, Snježana Mirković, zahvalila se načelniku Tomašu na izdvojenim sredstvima, kao i na dobroj saradnji u proteklom periodu.\nPredsjednik Udruženja Roma opštine Prnjavor, Nenad Mirković, podsjetio je da lokalna uprava sedamnaest godina finansira kupovinu knjiga i školskog pribora za romske đake.\n“Imamo dvanaest djece u školama, kojima Opština Prnjavor pomaže pri školovanju ovim vaučerima. Udruženje Roma i Opština Prnjavor u proteklim godinama imaju izuzetno dobru saradnju”, precizirao je Mirković.\nSeptembar 2, 2020 in vijesti\nJEDNO NOVOZARAŽENO LICE NA PODRUČJU OPŠTINE\nPod zdravstvenim nadzorom trenutno se nalazi 61 osoba.\nOd početka pandemije, na području opštine registrovano je 188 osoba zaraženih virusom korona, dok je 153 lica oporavljeno.


Kralj je opet pao! – KK Crvena Zvezda\nJanuary 8, 2017 Posted in Takmičenja\nDrugu godinu uzastopno, jedan od najvećih evropskih košarkaških velikana doživeo je poraz prepunoj dvorani “Aleksandar Nikolić”. Zvezda je sjajnom timskom igrom, kako u odbrani tako i u napadu, uspela da nadigra oslabljenu ekipu Madridskog Reala. Najefikasniji igrač domaće ekipe bio je Marko Simonović koji je postigao čak 26 poena, najviše zahvaljujući asistencijama razigranog Stefana Jovića kao i ostatka ekipe. Meč se završio rezultatom 82:70 (20:19, 23:16, 19:16, 20:19). A evo i najboljih trenutaka sa meča:\nPrevious: Previous post: Povratak kući!\nNext: Next post: Savladan i šampion!\nOne thought on “Kralj je opet pao!”


Početna - Hotel Jahorina - Mountain Resort & Spa\nOlimpijski centar Jahorina uskoro će biti bogatiji za ekskluzivni\nhotelsko-apartmanski kompleks, jedinstven po svom položaju,\nkonceptu i sadržaju.\nU HOTEL JAHORINA\nNa mestu nekadašnjeg hotela Jahorina koji su rado posećivali velikani domaće i svetske scene otpočela je gradnja najmodernijeg palninskog resorta u regionu - Hotel Jahorina mountain resort & spa.\nIzvanredan doživljaj koji novi kompleks planira za svoje posetioce meri se sa najmodernijim svetskim planinskim centrima.\nPored luksuzno opremljenih smeštajnih jedinica, prostranog wellness & spa i fitness centra, najmodernije skijašnice udaljene svega nekoliko metara od staze, posetiocima su na raspolaganju nekoliko restorana kao i autentični ski-bar, posebni sadržaji i pogodnosti za najmlađe goste, kao i kongresni centar koji će odgovoriti potrebama i najzahtevnijih klijenata iz poslovnog sveta.\nWellness & Spa i Fitness centra\nIgraonice za najmlađe goste\nGalens Invest je jedna od vodećih domaćih građevinskih firmi sa velikim iskustvom i brojnim uspešnim projektima iza sebe. Ono čemu svakodnevno težimo jeste da „gradimo Vaše snove i uspomene“.\nNaš tim čine stručnjaci i saradnici sa višegodišnjim iskustvom a odlikuje nas želja da naši projekti i objekti upravo oslikavaju našu potpunu posvećenost kvalitetu i postavljanju najviših standarda u građevinskoj industriji u Srbiji i regionu.\nPosetite Galens Invest web sajt www.galens.rs\nInvestirajte u kupovinu apartmana u jednom od najmodernijih skijališta u regionu.\nHotelsko - apartmanski kompleks Jahorina mountain resort & spa posedovaće preko 500 garažnih parking mesta.\nPogledajte raspored apartmana u prizemlju.\nPogledajte raspored apartmana na našem 1 spratu.\nPogledajte raspored apartmana na našem 2 spratu.\nPogledajte raspored apartmana na našem 3 spratu.\nPogledajte raspored apartmana na našem 4 spratu.\nPogledajte raspored apartmana na našem 5 spratu.\nPogledajte raspored apartmana na našem 6 spratu.\nPogledajte raspored apartmana na našem 7 spratu.\nPogledajte raspored apartmana na našem 8 spratu.\nPogledajte raspored apartmana na našem 9 spratu.\nU samom ulasku u hotel oduševiće vas savršeno dizajnerski osmišljen lobi koji je idealna kombinacija savremene arhitekture po najvišim svetskim standardima i topline koju jedan ovakav hotel treba da poseduje. Lobi je mesto okupljanja i mesto susreta, mesto na kojem uz ugodnu tihu muziku popijete svoju jutarnju ili popodnevnu kaficu, čašu kvalitetnog vina ili uživate u ponudi velikog broja poslastica koje se nude.\nWELLNESS & SPA I FITNESS CENTAR\nPredstavljamo vam wellness and spa raj, najmoderniji u regionu koji je izgrađen po svim svetskim standardima gradnje i dizajnu enterijera i po svojim mogućnostima može da zadovolji potrebe i onih najzahtevnijih obožavaoca uživanja. Mesto koje na preko 5000m2 krije sve one čari uživanja u bazenima, saunama, fitnesu i specijalno dizajniranim sobama za vrunsku masažu.\nU okviru našeg hotela, baš kao što je slučaj i u poznatom novosadskom hotelu “Pupin”, pored standardnog pansionskog restorana, poslovaće restoran “Kalem by Zak”, restoran sa daškom luksuza ukombinovanim sa neizostavnim komforom koji je prepoznat kao centar dešavanja u Novom Sadu. Restoran sa karakterom, idealan za uživanje, ali i za poslovne sastanke sa kvalitetnom ponudom hrane i pića i ugodnim ambijentom. Svi posetioci imaće mogućnost da isprobaju jela iz organskog uzgoja sa geografskog područja na kojem se nalaze i osete savršen spoj umetnosti i kuvanja.\nStrateški povoljan geografski položaj našeg hotela, blizina aerodroma i Sarajeva su samo neke od pogodnosti koje čine da ovo bude savršen izbor za vas i vaše poslovne partnere. 5 kongresnih sala koje se prostiru na preko 1000m2, uz mogućnost primanja velikog broja posetilaca, sa vrhunskom audio i vizuelnom tehničkom opremom, posebno osmišljenim dizajnom enterijera za dodatnu udobnost i komfor, predivan pogled koji se pruža na padine Jahorine iz naših sala su nešto na šta smo posebno ponosni.\nZa sve ljubitelje snega, snežnih sportova i bezbrižnog boravka na planini bez komplikovanih dolazaka do staza i rentiranja opreme, sa ponosom predstavljamo našu skijašnicu. Ona je dizajnirana i osmišljena tako da pruži maksimalanu uslugu i komfor svim našim gostima. Skijašnica se pozicionirana u nivou staze Prača na kojoj se nalazi i sam hotel. Dolazak do skijašnice je liftom iz vaše sobe a iz skijašnice bez ijednog stepenika spuštate se u svojoj opremi direktno na stazu.\nZa sve vas koji se odlučite da svoj porodični odmor sa dečicom provedete u našem hotelu, na raspolaganju vam je moderna, prostrana i najbitnije od svega bezbedna igraonica po segmentima prilagodjena svakom uzrastu deteta. Ona je dizajnirana tako da zadovolji visoke standarde današnjih mališana kada je stepen zabave u pitanju, pa samim tim u sklopu igraonice pored prostora za proslavu rođendana postoji i gaming room.\nOno po čemu je kompanija “Galens invest” pored vrunskog kvaliteta gradnje i arhitektonskih rešenja svojih kompleksa, jeste briga o parking mestima i potreba da svaki korisnih bilo zgrade ili hotelskog kompleksa nađe bezbedno mesto za svog četvorotočkaša. U sklopu hotela na čak tri nivoa povezanih toplom vezom sa hotelom, postoji dovoljan broj garažnih parking mesta tako da svaki gost ili vlasnik apartmana može bezbrižno da parkira svog ljubimca.\nJahorina hotel @ 2021. Sva prava zadržana.


Sjeverni tok, OMV, Gazprom, plinovodi, Češka, Balkan, CEGH\nAko bude izgrađen Sjeverni tok 2, bit će nužno postaviti nove trase plinovoda od Baltika do Austrije, ističe bečki "Presse", uz napomenu da bi se tim putem mogao direktno opskrbljivati i Balkan. Izgradnja treba početi 2018. godine i koštat će između 8,4 do 9 milijardi eura, a time bi se povećao kapacitet dva toka s 55 na 110 milijardi m3, što je jednako 15 puta godišnje potrošnje Austrije. "Presse" piše da se do sada nije razgovaralo o kapacitetima plinovoda kako bi se plin, koji pristiže u skladišta u njemačkom Grafenwaldu, dalje tranzitirao. Prema konzorciju za izgradnju Sjevernog toka 2, u kojem su Gazprom i austrijski OMV, trećina budućih isporuka plina iz Grafenwalda trebalo bi ići dalje prema sjeverozapadu Europe u Njemačku, Nizozemsku i Veliku Britaniju, dok bi ostale dvije trećine bile usmjerene na čvorište u skladište Baumgarten, kod Beča. Istraživanje "Presse" je pokazalo da samo proširenje postojećih kapaciteta bez novih trasa nije dovoljno. Činjenica je da je konzorcij, koji gradi plinovod, zatražio proširenje kapaciteta skladišta u Grafenwaldu. Planirano je da 54 milijardi kubnih metara bude izvezeno u Češku i dalje u Austriju. Ako se doda tome količina koja već sada sa sjevera teče prema jugu, prema stručnjacima, to bi značilo tranzit od oko 70 milijardi m3, a aktualni kapacitet toka iznosi najviše 50 milijardi m3. Struka kaže da bi trebalo izgraditi novi plinovod iz Grafenwalda prema Češkoj, koji bi nosio ime EUGAL. "Ako Rusi okončaju tranzit plina preko Ukrajine i svih 50 do 60 milijardi m3, koje trenutno tranzitiraju preko te zemlje, namjeravaju isporučivati preko Sjevernog toka potreban je novi plinovod iz Njemačke prema Češkoj", rekao je direktor austrijskog "E-Controla" Walter Boltz. Zbog toga vodi se i diskusija da li treba proširiti kapacitete plinovoda BACI koji vodi iz Bržeclava do Baumgartena. Do sada Češka i Austrija nisu bile povezane direktnim plinovodom, jer je do sada sve što je sa sjevera "teklo" prema Baumgartenu išlo preko Slovačke, rute koja bi mogla biti proširena izgradnjom Sjevernog toka 2. Boltz je ukazao da bi preko Baumgartena, uz korištenje Sjevernog toka 2, mogao biti opskrbljivan i Balkan. "Njemačka bi bila veliki dobitnik Sjevernog toka 2, a Baumgarten bi samo promijenio svoju ulogu", istaknuo je on dodajući da bi se preko Austrije moglo tranzitirati još više plina u Mađarsku, Italija bi ostala i dalje desetljećima vezana za austrijsko skladište, a uz to bi se pridružile isporuke Balkanu.


Referenca: Tauern SPA Kaprun – www.hagleitner.com\nPuna oprema u 4 oblasti: higijena sanitarnog čvora / kuhinje / veša / objekata\nPuna oprema u sve 4 oblasti. Dozatori za sapun, presavijene papirne ubruse, sredstvo za dezinfekciju ruku, toalet papir i osvježivač zraka u sanitarnom čvoru, potpuno automatski dozirni sistemi za sredstva za pranje posuđa integral COMPACT i ecosol PROFESSIONAL u kuhinje, automatski dozirni sistem havon PROFESSIONAL za deterdžent i kolica za čišćenje safetyTROLLEY za održavajuće čišćenje.\n“HAGLEITNER nas je osvojio kao klijente svojim inovacijama i kvalitetnim proizvodima. Drugi rješavajući faktori su bili kvaliteta servisa, cijene i rajone koje opslužuju.”\nKarl Berghammer, generalni menedžer\nTauern Spa u Kaprun-u je javni velnes centar i bazen, sa luksuznim hotelom sa 4 zvjezdica. Otvoren je 2010. godine i otada je privlačan turistički centar u rajonu Zalcburg.\nU Tauern Spa popunjenost tokom cijele godine je velika. Velnes centar ranga Tauern Spa ne može sebi dozvoliti kvarove na tehnici ili čak pokvarene uređaje. Zato pri izboru partnera u oblasti higijene, veliku ulogu su odigrali pouzdanost proizvoda i mobilnost zaposlenih, objasnila je g-đa Böhm:\n„Za nas je bilo važno da se u svako vrijeme možemo povezati sa predstavnikom firme dobavljača i da on odmah odstrani probleme. Kada prelazimo na novi proizvod, za mene je važno da me konsultiraju i podržavaju u njegovom korištenju. HAGLEITNER radi upravo tako.“\nKarl Berghammer, glavni menadžer Tauern Spa, još jednom rezimira zašto su izabrali HAGLEITNER:\n„Raspisali smo konkurs i probali različite kvalitete. HAGLEITNER nas je osvojio kao klijente svojim inovacijama i kvalitetnim proizvodima. Drugi rješavajući faktori su bili kvaliteta servisa, cijene i rajone koje opslužuju.” Jednostavno je cio paket bio točno to što tražimo.“\nU javnim sanitarnim čvorovima, u području Spa, seminara i hotela montirani su XIBU dozatori za sapun-, papirne ubruse-, dezinfekciju ruku-, toalet papiri osvježivači zraka kao i odgovarajuće kante za smeće XIBU touchPAPERBOX . Osim toga u javnim tuševima SPA zone su montirani elegantni dozatori gela za tuširanje koji su odgovarajući za uobičajenu njegu tijela i kose.\nKod kuhinjske higijene se računa na ecosol PROFESSIONAL sistem za tečno doziranje i na integral COMPACT sistem za doziranje visokokoncentriranog sredstva za pranje posuđa i sjaji. Točno doziranje ovim sistemima dozvoljava ekonomičnu i štedljivu potrošnju preparata i osigurava odlične rezultate pranja. Osim toga dozirani preparati za pranje ne sadrže štetne po zdravlje i po životni okoliš sirovine (NTA, EDTA i fosfati).\nSistem za higijenu veša havon PROFESSIONAL koristi se za čišćenje tekstila. Taj sistem kombinira prema zahtjevima, različite sastavne dijelove deterdženta. Ta tehnologija obezbjeđuje ugodno i besprekorno rukovanje, bez utjecaja na upravljački sistem mašine za pranje veša. Rezultat je blistave boje i svježa aroma koja gostima poklanja istinite trenutke opuštanja.\nKod higijene objekata su veoma korisna kolica za čišćenje safetyTROLLEY i dozirni sistem integral MIX za miješanje i punjenje rastvora za čišćenje.\nHigijenski konsultant Amering sa menedžerom za vođenje domaćinstva Böhm i generalnim direktorom Berghammer\nbeskontaktni dozatori u sanitarnom čvoru\nOsvježivač zraka za prijatnu atmosferu


Postupak ugradnje | Arhibet\nDetaljan opis pravilnog postupka ugradnje, dimenzionisanja podloge i izbora adekvatne debljine behaton ploča. Opis karakteristika proizvoda i prednosti koje Vam behaton ploče donose.\nPravilno dimenzionisanje slojeva kod popločavanja je krucijalno kada je u pitanju dugovečnost popločane površine. Dimenzionisanje se vrši u skladu za namenom popločane površine (tabela 1 i skica 1).\nODREĐIVANJE VISINSKIH KOTA\nNa početku ugradnje potrebno je odrediti visinske kote i padove. Padovi se definišu na osnovu potrebe odvoda atmosferske vode sa površine i iznose od 0,5%-2,0%. Treba uzeti u obzir da sa popločanih površina deo vode drenira kroz fuge.\nIskop se vrši mašinskim putem ili ručno do potrebne dubine. Nakon iskopa potrebno je dobro uvaljati posteljicu. Za veće površine koristi se vibro-valjak, a za manje površine dovoljna je vibro-ploča. U slučaju pojave podzemnih voda potrebno je uraditi zamenu tla do potrebne stabilizacije.\nUGRADNJA TAMPON SLOJEVA\nTampon slojevi se ugrađuju u slojevima manjih debljina sa nabijanjem vibro nabijačima do potrebne zbijenosti. Zahtevani modul stišljivosti (Ms) zavisi od namene popločane površine. Tampon slojevi moraju biti izvedeni od kvalitetnih materijala zahtevanog granulometrijskog sastava.\nUGRADNJA SLOJA ZA POLAGANJE PLOČA\nSloja za polaganje ploča ugrađuje se neposredno pre samog polaganja ploča. Njegova debljina mora biti 3-5cm. Materijali koji se upotrebljavaju su: rečni separisani agregat (0-4 mm / 4-8 mm) ili agregat od drobljenog kamena granulacije (2-4 mm / 4-8 mm).\nOvaj sloj mora biti ujednačene debljine kako naknadno ne bi došlo do deformacija popločane površine (skica 2.1 i 2.2).\nZa ravnjenje se koriste vibro-letve, mastari i metalne vođice, kako bi se površina pravilno «izvukla» i pravilno odredili padovi na površinama.\nPloče se polažu na sloj za polaganje ručno ili ređe mašinskim putem (potrebna je specijalna mašina i veliki prostor za manipulaciju).\nistovremeno koristiti ploče sa više različitih paleta zbog mogućeg odstupanja u nijansi boje završnog sloja. Na ovaj način se ujednačuje tonalitet cele popločane površine. Bez obzira na razvijenu tehnologiju proizvodnje, behaton ploče se proizvode od prirodnih materijala - cement, kamen, pesak i voda - Prirodne varijacije u boji kamena, peska ili cementa mogu dovesti do oscilacija u ujednačenosti boje što sa druge strane oslikava prirodni karakter behaton ploča kao proizvoda. Razlozi za odstupanja u tonalitetu su prirodne pojave i nikako ne predstavljaju nedostatak, odnosno loš kvalitet proizvoda.\nBez obzira da li ploče imaju ili nemaju distancere potrebno je formirati fuge između ploča u debljini 3-5 mm (skica 3). Behaton ploče su izložene sili pritiska koju delimično prenose na bočne strane pa se na ovaj način preko ispune u fugama ta sila apsorbuje. Takođe, mogu se pojaviti male deformacije usled temperaturnih promena koje mogu dovesti do pucanja pojedinih komada ako su ploče polagane bez fuga. Nakon završetka popločavanja fuge je potrebno ispuniti do vrha materijalom za fugovanje (preporuka -kvarcni pesak 0,3-1,2 mm).\nU zavisnosti od veličine i debljine ploča, dozvoljena su i moguća određena odstupanja u dimenzijama. Po standardu SRPS EN 1338/1339, dozvoljena tolerancija dimenzija kod behaton ploča je ±3 mm za debljinu i ±2 mm za dužinu i širinu ploča od deklarisane dimenzije. Prilikom ugradnje ploča na svakih par redova koristiti ravnjaču kako bi se proverila da li su redovi paralelni.\nNa ivicama popločane površine neminovno će doći do potrebe za ukrajanje ploča, takođe oko šaht poklopaca u samom polju. Ploče se tom prilikom obeležavaju i seku na mašini za ukrajanje ploča.\nPEGLANJE POPLOČANE POVRŠINE\nNakon završetka polaganja potrebno je dobro očistiti popločanu površinu, a zatim pristupiti «peglanj» površine vibro-pločom. U zavisnosti od debljine ploča mogu se koristiti sledeće vibro-ploče:\nd=6 cm - vibro-ploča težine oko 130 kg\nsa centrifugalnom silom do 20kN\nd=8 cm - vibro-ploča težine 170-200 kg\nsa centrifugalnom silom 20-30kN\nd=10 cm - vibro-ploča težine 200-500 kg\nsa centrifugalnom silom 30-50kN\nGeneralno ni jedan beton nije u potpunisti otporan na uticaja mraza i soli za odmrzavanje. Behaton ploče sa završnim slojem od kvarcnog peska i sa završnim slojem od granita su «visoko otporne» na uticaj mraza i soli. Pravilnom ugradnjom, upotrebom i održavanjem Arhibet proizvodi odgovaraju na zahteve standarda SRPS EN1338/1339, kada su ove otpornosti u pitanju. Kada je čišćenje snega sa popločane površine u pitanju, potrebno je koristiti alate koji ne mogu mehanički oštetiti površinu. U slučaju korišćenje mašinskih dodatak za čišćenje snega sa metalnim zubima može doći do oštećenja površne behaton ploča.\nPrilikom dužeg vremenskog perioda skladištenja proizvoda može doći do efekta «iscvetavanja» - pojave belih fleka na površini ploča. Ovo je prirodna pojava i posebno je izraženo kod obojenih proizvoda. Prilikom prodora vode u pore betona dolazi do delimičnog rastvaranja krečnjaka, takav rastvor porama dospe na površinu ploče i kada voda ispari ostaje bela fleka od krečnjaka koju je teško brzo rastvoriti i ukloniti. Posle određenog vremena korišćenja popločane površine i raznih vremenskih uticaja dolazi do trajnog nestanka ove pojave. Efekat «iscvetavanja» nema nikakvog negativnog uticaja na kvalitet proizvoda !\nProizvode se modeli behaton ploča za oborenim ivicama (4x4 mm), sa ravnim ivicama i sa reljefnim ivicama.\nPloče sa oborenim ivicama estetski naglašavaju međusobni spoj i oblik korišćenih ploča, a funkcionalno su pogodne za lakši odvod površinske vode do fuga i kasnije do drenažnog sloja (skica 4.1).\nPloče sa ravnim ivicama estetski stvaraju sliku monolitne površine, a funkcionalno su pogodne za lakše kretanje trgovačkih kolica ispred šoping centara, kao i lakše kretanje rolera, invalidskih kolica itd (skica 4.2)\nSve informacije, saveti i preporuke koje su ovde predstavljene su plod našeg dugogodišnjeg iskustva u praksi, stručnog istraživanja i razmene informacija sa partnerima iz zemlje i inostranstva


ĐOKOVIĆ VEŽBA FRANCUSKI: Trebaće mu za pobednički govor posle finala Rolan Garosa (VIDEO) | Novosti.RS\nPosle svakog meča na ovogodišnjem Rolan Garosu Novak je intervjue davao na francusko, a to je samo jedan od pet jezika koje govori najbolji teniser sveta.\nA kako bi to sve zvučalo posle finala Rolan Garosa što je bolje moguće Novak pohađa i privatne časove.\nIako je odigrao veoma težak meč, Nole je imao vremena i da malo provežba francuski jezik.\nWith an intention and attention, let’s go 💪🏼😂🙌🏼🇫🇷 #frenchlessons #RolandGarros pic.twitter.com/3jV2lH7NlW — Novak Djokovic (@DjokerNole) October 9, 2020\nNovak Đoković Rolan Garos Pariz Francuski jezik


RTCG - Radio Televizija Crne Gore - Nacionalni javni servis :: Politika :: CG posvećena promociji regionalne saradnje\n05. 07. 2021. 18:47 >> 18:46 1\nCG posvećena promociji regionalne saradnje\nCrna Gora je iskreno posvećena promociji regionalne saradnje i da je spremna za ispunjavanje svih obaveza koje proizilaze iz ove regionalne inicijative, poručio je predsjednik Vlade Crne Gore, Zdravko Krivokapić, koji je danas učestvovao na virtuelnom samitu zemalja Zapadnog Balkana – Berlinski proces, koji je organizovala njemačka kancelarka Angela Merkel. Današnja sesija tematski je bila posvećena sedmogodišnjici ovog Procesa, odnosno njegovim postignućima u pravcu zbližavanja regiona, te sadašnjim i budućim ciljevima.\nIz Vlade je saopšteno da je Krivokapić istakao zahvalnost kancelarki Angeli Merkel na organizaciji današnjeg Samita i njemačkom predsjedništvu na svim naporima koje su uložili od početka predsjedavanja Procesom koji je, kako su naveli, komplementaran pristupnim aktivnostima zemalja Zapadnog Balkana Evropskoj uniji i koji ima za cilj da proces pristupanja dopuni, revitalizuje i ubrza u pravcu ekonomskog rasta i povezanosti, dobrosusjedskih odnosa, regionalne saradnje i razvoja civilnog društva, te međuljudske povezanosti.\nPremijer je naglasio da su dosadašnji rezultati Berlinskog procesa sasvim konkretni, vidljivi i opipljivi i da vode ka zbližavanju regiona, a što za posljedicu ima približavanje Zapadnog Balkana praksama, dostignućima i vrijednostima Evropske unije.\n“Posljednji rezultat koji je proistekao iz zalaganja predsjedavajuće i svih država učesnica Procesa, a tiče se smanjenja cijena rominga za sve građane regiona, zaslužuje svaku pohvalu i primjer je u kom pravcu i na koji način treba da sarađujemo”, rekao je Krivokapić.\nPredsjednik Vlade je podsjetio učesnike Samita u kakvim se regionalnim i globalnim neprilikama, u sedmogodišnjoj prošlosti, odvijao Berlinski proces, ali da su migrantska kriza, prirodne nepogode i pandemija Kovid-19, osim toga što su napravile nepredviđeni udar na nacionalne resurse, ekonomije i zajedničko tržište, sa druge strane su ujedinile Zapadni Balkan i Evropu, ojačale solidarnost i obnovile poruke humanosti.\n"Premijer Krivokapić još jednom je potvrdio da je Crna Gora iskreno posvećena promociji regionalne saradnje i da je spremna za ispunjavanje svih obaveza koje proizilaze iz ove regionalne inicijative i u okviru drugih, relevantnih međunarodnih organizacija, jer samo su saradnja, dijalog i ispunjavanje visokih evropskih standarda garant regionalnoj stabilnosti i evropskoj perspektivi", navode iz Vlade.\nBerlinski proces Zdravko Krivokapić